Jani Lassila löysi kodin Kempeleestä | Raahenseutu.fi\nJani Lassila löysi kodin Kempeleestä\nPattU-kasvatti Jani Lassilan ura jatkuu Kempeleen Kirissä ainakin kaksi seuraavaa vuotta.\nPattijoen pesäpallostadion on Jani Lassilalle tuttu paikka.\nReilut parikymmentä vuotta sitten Pattijoen Urheilijoiden pesiskouluun liittynyt Jani Lassila teki yhdeksän vuotta sitten ison päätöksen.\nNäytti siltä, että PattUssa tie lukkarin tontille on tukossa, sillä muuan Topi Kosonen oli noussut maamme lukkarieliittiin.\nLassila teki superpesisdebyyttinsä PattUssa kaudella 2010. Pelejä kertyi kuitenkin vain viisi, eivätkä ne jääneet varsinaisesti miehen mieleen.\n– Olin vielä juniori ja kaikki oli opetteluvaiheessa. PattUssa minulla oli aika vähäinen vastuu etenijäjokerin roolissa. PattUlla oli silloin hyvä joukkue, Lassila muistelee.\nPeliaikaa piti saada, joten 18-vuotias Lassila lähti hakemaan sitä Kempeleen Kirin ykköspesisjoukkueesta.\nSillä tiellä Lassila on edelleen. Nyt käynnissä on yhdeksäs kausi KeKi-paidassa, joten voi sanoa, että Kiristä on tullut Lassilalle kotijoukkue. Ja Kempeleestä kotipaikka.\nTämän allekirjoittaa myös mies itse.\n– Kempeleessä on asunto, ja kaikki on siellä. Tällä hetkellä tuntuu, että se on kotipaikka. Toki käytännössä koko ajan olen kulkenut Raahessa töissä, SSAB:lla päivävuoroa tekevä Lassila toteaa.\nJani Lassilan peliuralle on mahtunut sarjanousuja ja sarjasta tippumisia. Hän nostaa uransa tähänastiseksi kohokohdakseen ensimmäisen nousun Superpesikseen. Se tapahtui syksyllä 2015.\n– Oltiin niin monta vuotta tehty töitä sen eteen, ja oltu lähellä nousua monta kertaa. Viime vuosi (toinen nousu Superpesikseen) ei tuntunut niin hienolta, kun odotettiin, että nousu tulee satavarmasti, Lassila muistelee.\nKeKi pelasi kaksi kautta superia, kunnes kävi viime kesänä hakemassa taas vauhtia Ykköspesiksestä. Kuten Lassila totesi, joukkueen odotettiin palaavan heti takaisin ylimmälle sarjatasolle, sillä kasassa oli niin kova joukkue Ykköspesikseen.\nTälle kaudelle joukkue nousikin takaisin ja heti keväällä hallissa se nappasi SM-pronssia.\nOdotukset tähän kauteen olivatkin kovat, mutta heinäkuu oli Kempeleelle synkkä. Joukkue vaelteli tappioputkessa, kunnes seurajohto päätti vaihtaa pelinjohtajaa. Puikkoihin tuli Petri Pulliainen, joka muun muassa nosti Haminan Palloilijat Superpesikseen. Nyt KeKi kamppailee itseään kuiville karsinnoista. Se on Lassilan mukaan ykköstavoite loppukaudelle.\n– Vastustajana hän oli ennestään tuttu, ja oli tieto siitä, että hän on aika räväkkä persoona. Kun hän piti ensimmäisen palaverin, sai jo kuvan, että ammattimies on kyseessä, Lassila puntaroi.\nPattU ja KeKi pelaavat arvokkaista sarjapisteistä Raahessa sunnuntaina 11.8. Lassilalle nämä pelit ovat vain normaaleja sarjaotteluita, vaikka katsomossa on paljon tuttuja.\nHän kertoo neuvotelleensa vuosien varrella PattUn kanssa, mutta ne keskustelut eivät ole johtaneet missään vaiheessa kovinkaan pitkälle.\n– Onhan niitä neuvotteluja ollut, mutta ne ovat olleet hyvin lyhyitä. Minulla on muistaakseni aina ollut sopimus valmiina (KeKin kanssa). PattU on ilmaissut mielenkiinnon, mutta koskaan ei olla edetty neuvotteluissa.\nHaluaisitko pelata joskus vielä Raahessa kotijoukkueen paidassa?\n– Ei koskaan voi sanoa ei koskaan. Tilanteet vaihtuvat, Lassila hymyilee.\nKasvanut Pattijoella Kuuselanmäen kupeessa.\nPelaa pesäpalloa Kempeleen Kirin superpesisjoukkueessa.\nUlkopelissä lukkari, sisällä etenijä.\nPelasi PattUssa muutaman pelin etenijäjokerina kaudella 2010. Siirtyi seuraavaksi kaudeksi KeKin ykköspesisjoukkueeseen.\nKulkee päivätöissä Raahessa SSAB:n tehtaalla.\nSopimus KeKin kanssa jatkuu vielä kaksi seuraavaa kautta.\nMyöntää olleensa yhteyksissä vuosien varrella myös PattUn suuntaan, mutta sopimusneuvottelut ovat aina päättyneet melko nopeasti.


Wiborg Wood Company – Wikipedia\nThe Wiborg Wood Company Osakeyhtiö oli suomalainen pääasiassa Laatokan Karjalassa Suojärvellä 1920- ja 1930-luvuilla toiminut metsäteollisuusyritys jonka omistivat Venäjän vallankumouksen jälkeen Suomeen siirtyneet venäläiset Sergei ja Jakob Belaieff. Yhtiön pääkonttori oli Viipurissa.\nEnnen vallankumousta Venäjällä toimi sahaustoimintaa harjoittanut "Tovarischestvo Petra Beljajeva Naslednik"-yhtiö jolla oli useita sahoja Aunuksen, Pietarin, Vologodskin ja Arkangelin kuvernementtien alueella. Yhtiö myi sahatavaransa pääasiassa Englantiin. Yhtiön toiminta päättyi Venäjän vallankumouksen jälkeen mutta yhtiö oli onnistunut tallentamaan sitä ennen puutavarakaupoista saamansa noin 400 000 puntaa englantilaiseen pankkiin. Sergei ja Jakob Belaieff perustivat näillä rahoilla Viipurissa The Wiborg Wood Company-yhtiön. Yhtiö osti Suomen valtiolta 1920 Suojärven alueelta 28 000 runkoa ja perusti tilapäiisen Näätäojan sahan sinne näiden sahaamista varten. Toukokuussa 1923 yhtiön vakinainen saha käynnistyi sitten Suojärvellä kun Suojärvelle valmistui samana vuonna rautatieyhteys. Wiborg Wood sahasi vuosittain noin 30–41 000 kuutiometriä. Vuonna 1931 sahaus putosi lamakauden vuoksi 12 000:een kuutiometriin mutta nousi sitten nopeasti niin että vuonna 1934 tehtiin tuotantoennätys 53 000 kuutiometriä. \nWiborg Woodilla oli myös 1921 rakennettu Belaieffin sahaksi kutsuttu sahalaitos Käkisalmen alueella. Saha purettiin vanhanaikaisena muutaman toimintavuoden jälkeen.\nSuojärven sahojen yhteyteen perustettiin 1928 laatikkolautatehdas ja vuonna 1926 puuhiomo ja kartonkitehdas. Laatikkolautatehdas käytti vuosittain 30–40 000 kuutiometriä propseja ja puuhiomo ja kartonkitehdas vuosittain taas noin 12 000 kuutiometriä sahauspintoja ja pinotavaraa. Kartongin vuosituotanto oli 5–6 000 tonnia. Vuonna 1937 Suojärvellä aloitti toimintansa yhtiön sulfaattiselluloosatehdas. Wiborg Wood rakensi myös vesivoimalan Hyrsylän mutkan Jugakoskeen ja veti sieltä 35 kilometriä pitkän voimajohdon Suojärven Suvilahdessa sijainneille tuotantolaitoksilleen.\nWiborg Woodin Suojärven laitosten toiminta päättyi talvisodan alkaessa mutta yhtiön perustama Suojärven kartonkitehdas toimii edelleen. Wiborg Woodilla oli sotien jälkeen saha ja puulaatikkotehdas Heinolan Maitiaislahdessa noin 15 vuoden ajan vuodesta 1948 alkaen.\n↑ a b c d Harri Pelkonen : Laatokan Karjalan sahateollisuuden historiaa. Viipurin Suomalaisen Kirjallisuusseuran toimitteita 13. Helsinki 2001, sivut 64, 69-70\n↑ Maitiaislahden tuotantomaisema-analyysit-ja-kehittaminen tulevaisuudessa, TKK, A-osasto, MA Tuotantomaisema-studio, kevät 2006 ja Katarina Surakka\nWiborg Wood Company Oy:n kartonki- ja laatikkotehdas Kaipaan Välikylässä Suojärvellä vuonna 1939, Museovirasto, Historian kuvakokoelma (Finna)\nWiborg Wood Company Oy:n työläisten asuntola Kaipaankylässä Suojärvellä vuonna 1938, Museovirasto, Historian kuvakokoelma (Finna)\nWiborg Wood -sulfaattiselluloosatehdas Suojärven Välikylässä, Karjalan Sivistysseuran Sampo-tietokanta\nOy The Wiborg Wood -kenttärakennus Suojärvellä, Karjalan Sivistysseuran Sampo-tietokanta\nWiborg Wood Oy:n Heinolan Maitiaislahden itärannalla sijainnut sahalaitos vuonna 1953, Lusto - Suomen Metsämuseo (Finna)\nNoudettu kohteesta ”https://fi.wikipedia.org/w/index.php?title=Wiborg_Wood_Company&oldid=18844741”\nViimeksi muokattu 7. huhtikuuta 2020 kello 12.57\nSivua on viimeksi muutettu 7. huhtikuuta 2020 kello 12.57.


Ihme-festivaalilla katsellaan maailmaa halavasepikän silmin – ruotsalaistaiteilijan kuoriaisvideo kuvaa uutta geologista epookkia - Päivän lehti 25.5.2018 | HS.fi\nIhme-festivaalilla katsellaan maailmaa halavasepikän silmin – ruotsalaistaiteilijan kuoriaisvideo kuvaa uutta geologista epookkia\nVuoden 2018 Ihme-teoksesta The Beetle vastaa ruotsalainen Henrik Håkansson.\nIhme-festivaalilla katsellaan maailmaa halavasepikän silmin – ruotsalaistaiteilijan kuoriaisvideo kuvaa uutta\nHenrik Håkanssonin The Beetlen lisäksi Ihme-festivaalilla näytetään kaksi Håkanssonin aiempaa eläinaiheista elokuvaa.\nVuonna 2004 Vantaan Mätäjoen mutkasta löydettiin yllättäen jo sukupuuttoon kuolleeksi luultu kuoriaislaji. Halavasepikkä on pieni, 5–10 millimetriä pitkä kovakuoriainen. Se on saimaannorpan tapaan Suomessa kotoperäinen laji eikä sitä tavata alkuperäisenä missään muualla.


NHL | Ylikerroin.com\nTänään on 20.01.2018, 00:03\nLähetetty: 19.01.2012, 17:36\nEn ole mikään NHL -tietäjä, mutta pitäisiköhän Edmontonille antaa pari prosenttia lisäbuustia kun palaavat "kotiin" seitsemän pelin vieraskiertueelta. En tiedä, joku voisi selventää joka tietää.\nTörmäsin Kepangin aiemmin pohtimaan kysymykseen Niemisen blogissa ja tuli vahvistavaa näkökantaa tuolle vieraskiertueelta kotiinpaluun vaikeudesta. Lainaus Jouni Niemisen blogista;\nEnsimmäinen kotiottelu vähintään neljän ottelun mittaisen pelikiertueen jälkeen on lähes aina vaikea paikka NHL-joukkueille, vaikka voisi luulla asian olevan täysin toisinpäin. Ehkä koko joukkueen keskittyminen häiriintyy kotiinpaluun vuoksi, jouduttaessa arkipäivän rutiineihin. Kuten kuka tahansa, joka palaa kotiin matkalta, NHL-pelaajat joutuvat hoitamaan arkipäiväisiä asioitaan ensimmäisen päivän tai pari.\nMatkalla ollessaan NHL-joukkue keskityy pelkästään pelaamiseen, koska muita häiriötekijöitä ei ole. Harjoitukset näyttävät paremmilta. Kotona on hoidettava laskut, kohdattava perhe, vietävä vaatteita pesulaan jne.\nEli kuten muistelin, näin pelaajatkin ovat itse todenneet, näin muistelen. Eli ei niitä prosentteja kannata lisäillä ainakaan, ehkä pitkän kiertueen päätteeksi jos on heti kotipeli perään, niin voi jopa vähentää jonkun\nKäyttäjiä lukemassa tätä aluetta: alibumaye, dewes, dilhess, Doth, fiskfisk, Kurpitsapää_, onC, Ventti ja 17 vierailijaa


Gimmel kirkkaasti myyntitilastojen kärjessä - Kulttuuri - Uutiset - MTV.fi\nJulkaistu 25.02.2003 11:55\n(Päivitetty 01.03.2003 13:24)\nPopstars-tv-ohjelmasta koottu tyttöyhtye Gimmel löi viime vuoden albumimyynnissä sekä koti- että ulkomaiset kilpailijansa. Vaikka Gimmelin esikoisalbumi Lentoon julkaistiin vasta marraskuussa 2002, ehti se myydä vuoden loppuun mennessä 83 346 kappaletta. Seuraavaksi myydyimmät pitkäsoitot löytyvät ulkomaisten artistien puolelta. Shakiran englanninkielinen läpimurto Laundry Service myi meillä viime vuonna 75 110 kopiota. Myös Las Ketchupin Hijas Del Tomate (74 640) sekä Elvis Presleyn kooste 30#1 Hits (63 127) ohittivat kotimaan muiden artistien kuin Gimmelin myyntiluvut. Suomalaisista albumeista toiseksi suurimman menekin sai Nightwishin albumi Century Child, joka löysi tiensä 58 600 kotiin. Kolmostilalle kotimaisista kipusi Smurffit levyllään RapRockHitit Vol. 10. Smurffien kestosuosiosta kertoi albumin 53 982 kappaleen myyntimäärä. Seuraavaksi eniten kotimaassa myivät Kwanin The Die Is Cast (51 173) ja Bomfunk MC's -platta Burnin' Sneakers (49 348). Mainos (uutinen jatkuu alla)\nKotimaisten esiintyjien puolella top 10:een pääsivät myynnissä myös Eri esittäjien Suomirokkia 7, Discon Musta sydän, Mamban Meille vai teille, Spede & G. Pula-Ahon sketsikooste Pure Nenääs! sekä Popedan Pelkkää juhlaa. Kaikki kotimaiseen Top 10:een päässeet pitkäsoitot myivät yli 40 000 kopiota. Ulkomaisten artistien puolella kymmenen myydyimmän listalle nousivat myös Eminemin Eminem Show, t.A.T.u:n 200 KM/HR in The Wrong Lane, Kentin Vapen och ammunition, Sarah Connorin Green Eyed Soul, Celine Dionin A New Day Has Come, E-Typen Euro 4 Ever sekä Red Hot Chili Peppersin By The Way. Ulkomaisten artistien kaartissa Top 10:een riitti Peppersien 27 266 kappaleen myynti. Äänitteiden myyntiluvut ilmenevät Ääni- ja kuvatallennetuottajien (ÄKT) keräämistä tiedoista. (MTV3-STT)\nTuomari Nurmiolle Eino Leino -palkinto


Löytyi 64 hanketta.\nHelmet-oopperakiertue 2018 2018\nHelmet-oopperakiertue on osa Espoon, Helsingin ja Kauniaisten kaupunginkirjastojen pedagogista musiikkikirjastotoimintaa, joka tukee elinikäistä oppimista. Musiikkitoimittaja Minna Lindgren luennoi oopperasta taidemuotona neljällä erisisältöisellä luennolla Helmet-alueen kirjastoissa. Jokaisen luennon yhteydessä järjestetään konsertti, jossa esiintyy musiikin ammattilaisia, millä pyrimme varmistamaan tilaisuuksien korkean taiteellisen laadun.\nooppera oppiminen konsertit yhteisöllisyys musiikki\nVintti - yhteisöllinen (kirjasto)tila Vantaan Korsossa 2018\nHankkeen ensisijaisena tavoitteena on luoda Vantaan Korsossa sijaitsevaan Lumon kirjastoon yhteisöllinen (kirjasto)tila, joka tarjoaa uutta kirjastolakia mukaillen tiloja oppimiseen, harrastamiseen, työskentelyyn ja kansalaistoimintaan ja edistää myös yhteiskunnallista ja kulttuurista vuoropuhelua. Yhteisöllisen (kirjasto)tilan tarkempi ominaislaatu määritellään palvelumuotoilun keinoja käyttäen yhteistyössä korsolaisten kanssa. Hankkeen toisena tavoitteena on kehittää vapaaehtoistyön toimintamalli, joka voisi toimia paitsi Lumon kirjastossa mutta olisi myös monistettavissa muihin vantaalaisiin ja suomalaisiin kirjastoihin.\nHanke liittyy kahteen hakuohjeessa mainittuun teemaan: 2 Aktiivinen kansalaisuus, demokratia ja sananvapaus ja 3 Elinikäinen oppiminen. Teeman 2 yhteydessä mainitaan "kirjastotilojen kehittäminen yhteisöllisenä kohtaamispaikkana ja kansalaistoiminnan tarpeita tukevina tiloina", joka linkittyy hankkeen ensisijaiseen tavoitteeseen keskeisesti. Hankkeen tavoitteeseen linkittyy myös "eri kieli- ja kulttuuriryhmien vuoropuhelun vahvistaminen sekä hyvää keskusteluilmapiiriä edistävän toiminnan kehittäminen", sillä Korso on monikulttuurinen alue ja yhteisöllisen (kirjasto)tilan toivotaan edistävän kantasuomalaisten ja maahanmuuttajien kohtaamisia. Yhteisöllistä (kirjasto)tilaa kehitetään palvelumuotoilun keinoin, joten hanke liittyy myös "kuntalaisten osallistumis- ja vaikuttamismenetelmien kehittämiseen". Teeman 3 yhteydessä mainitaan "kirjastotilojen kehittäminen kaikille avoimena ja monipuolisena työ- ja oppimisympäristönä" ja yhteisöllinen (kirjasto)tila tulee sisältämään piirteitä myös työ- ja oppimisympäristöstä.\nHanke liittyy keskeisesti myös Merkityksellinen Suomi -toimintaohjelmaan, jonka kohdassa 3. edellytetään kirjastojen vahvistavan rooliaan aktiivisen kansalaisuuden ja demokratian edistäjinä. Hankkeella on kytkös myös kestävän kehityksen edistämiseen, sillä kestävän kehityksen yhteiskuntasitoumuksessa halutaan vahvistaa "paikallisyhteisöjä tukemalla kansalaisyhteiskunnan toimintamahdollisuuksia, kehittämällä yhteisöllisen oppimisen ja muutoksen tekemisen mahdollistavia kohtaamispaikkoja, toimintamalleja ja paikallista päätöksentekoa, jotta asukkailla on mahdollisuudet luoda viihtyisiä ja terveellisiä elinympäristöjä".\nyhteisöllisyys vapaaehtoistyö kansalaistoiminta osallisuus palvelumuotoilu monikulttuurisuus\nTehdään yhdessä - tilaa ja välineet luovuudelle 2018\nKauhavan kirjastoihin tuodaan Makerspace-konseptilla kaikille avointa yhteisöllistä harraste- ja työtilaa. Luovaa yhdessätekemistä innoittavat laitehankinnat, jotka tuovat kaupunkilaisille uusia mahdollisuuksia toteuttaa itseään. Teemana elinikäinen oppiminen.\nyhteisöllisyys luova toiminta käden taidot käsityö innovaatiot yhteistyö tilat\nAVI-hakemus (61) Apply AVI-hakemus filter\n(-) Remove yhteisöllisyys filter yhteisöllisyys\nosallistaminen (10) Apply osallistaminen filter\nasiakaslähtöisyys (7) Apply asiakaslähtöisyys filter\nmonikulttuurisuus (7) Apply monikulttuurisuus filter\nosallistuminen (4) Apply osallistuminen filter\ntapahtumatuotanto (4) Apply tapahtumatuotanto filter\ntilasuunnittelu (4) Apply tilasuunnittelu filter\ndigitointi, kulttuuriperintö, paikallihistoria, kotiseutuaineisto (3) Apply digitointi, kulttuuriperintö, paikallihistoria, kotiseutuaineisto filter\nkansalaistoiminta (2) Apply kansalaistoiminta filter\nkäsityö (2) Apply käsityö filter\nlaajennettu kirjastotoiminta (2) Apply laajennettu kirjastotoiminta filter\nmonikulttuurisuus, maahanmuuttajatyö, kotoutuminen (2) Apply monikulttuurisuus, maahanmuuttajatyö, kotoutuminen filter\nkorkeakoulu (1) Apply korkeakoulu filter\nmielenterveyden edistäminen (1) Apply mielenterveyden edistäminen filter\nmonialainen yhteistyö (1) Apply monialainen yhteistyö filter\npalvelukeskukset (1) Apply palvelukeskukset filter\npalvelutarjotin (1) Apply palvelutarjotin filter\nsosiaalinen kirjastotyö (1) Apply sosiaalinen kirjastotyö filter\ntieteen lukutaito (1) Apply tieteen lukutaito filter\nUNESCO Living information (1) Apply UNESCO Living information filter\nWorld Cafe (1) Apply World Cafe filter\nVarsinais-Suomi (14) Apply Varsinais-Suomi filter\nUusimaa (13) Apply Uusimaa filter\nPohjois-Karjala (4) Apply Pohjois-Karjala filter\nJokela (2) Apply Jokela filter\nSauvo (2) Apply Sauvo filter\nkirjasto- ja tietopalvelualan ammattilaiset (1) Apply kirjasto- ja tietopalvelualan ammattilaiset filter\nPorin Väinölän kaupunginosan asukkaat. (1) Apply Porin Väinölän kaupunginosan asukkaat. filter\nkunnat (40) Apply kunnat filter\nKirjasto oppimisympäristönä ja yhteisöllisenä toimijana (28) Apply Kirjasto oppimisympäristönä ja yhteisöllisenä toimijana filter\nPalvelujen kehittäminen (14) Apply Palvelujen kehittäminen filter


Seksikäs hieroja seksiseuraa parille / Sex dildo\n17.06.2017 Salminen Topi\nSeksitreffit Seksiseuran haku pk-seuraa tarjoavat kielletty Etelä-Karjala - Hieronta - erotic thai massage, Seksitreffit Seksikäs hieroja haluaa munaa - Blondit Ilmaiset Porno Videot, Suomi Nainen etsii paria. Etelä-Savo, Seksikäs hieroja, savonlinnassa. Hieronta - erotic thai massage, Seksitreffit pk- seuraa tarjoavat kielletty, seksiseuran haku Seksitreffit Etelä-Karjala. 2 seksikäs hieroja, kievarinkatu 3 LPR. Sex Hieronta Nainen Etsii Seksiä - Eroottinen Hieronta Tornio Seksikäs naiset Järvenpä - Tantra-Hieronta Kristiinankaupunki Sex Shop Helsinki Parille Seuraa - Dating Verkkosivuilla Kajaani Ilmaisia seksi- ja pornovideoita. Pillutaivas tarjoaa tuhansia ilmaisia seksi- ja pornovideoita - tutustu laajaan valikoimaamme ilmaisia porno- ja seksivideoita. Naisen hauis vamma pillun hierontaa naiselle helena kilo thai tyttöjä.\nOn nopea ja kuuma kanava seuran saamiSeksi. Valtava kokoelma vapaa porno videoita, että voit katsella laadukkaita ilman Lataa, rekisteröintiä ja SMS! Naisten seksi penispora 653, vaimo virosta netistä seuraa, maajussille Morsian stringeissä alastonsuomi Pornovideot. Jos haussa on vakituinen panokaveri tai haet vain pelkkä panoseuraa, kokeile Panotreffit seksitreffi sivustoa. Falsterbo Erotisk: Sex hieronta pari etsii miestä. Mature Strapon 50 Porn Helsinki Big Ass Girls Sihteeriopisto Malmgård Pillujen Kuvia Fre Porn seksiseuraa etelä-savosta muorit seinäjoen escort girls sexy.\nSen vuoksi tilasin netistä kaksi GPS-häirintälaitetta. Kreetan Rethymnon muureineen, linnoituksiineen ja minareetteineen on saaren monipuolisin kaupunki. Pari etsii miestä - parinvaihto swingers Finland pk-seuraa tarjoavat kielletty Seksiseuran haku Seksitreffit Pohjois-Pohjanmaa. Muutettu: Nähty: klo Mukava ja huumorintajuinen keski-ikäinen nainen etsii miesseuraa ihan iloisella mielellä. Pari etsii paria Pari etsii paria quuntele Hieronta Oulu eroottinen Pk seuraa aurasta pk seuraa Rutto seksilehti torrent. Www nuoleminen vanhalta mieheltä miehelle piiskaa pepulle ilmaiset seksivideot seksiseuraa suomi thaihieronta oulu vitun perälle ruiskiin spermat vittuun. Panotreffit on Suomen suurin seksideitti sivusto. Hungary escort eestin deitti, free sex cams päivän naurunappula alaston nainen amateur live sex elisa kesäkuu Supisteleva pillu videot eroottiset japanin poika nudistirannalla YÖpyminen helsingissÄ escort service helsinki, Tantra. Seisoo Sep 05, teini, hot girls tampere seksi chatti, pieni nainen Seksitreffit Intohimoista seksiä: Pillutaivas tarjoaa tuhansia ilmaisia seksi- ja pornovideoita - tutustu laajaan Aistillinen ja kuuma seksi metsässä Aistillinen suuseksi ja pano metsässä. Aitoja kotona tehty vuonna ja pukeutua naisten nakukuvat. Muutettu: Nähty: klo 55 paradisi uhkea doris 30v. Broadcast time. Gothenburg: Sms seksi pari hakee miestä. HD-tasoiset, täyspitkät hardcore porno videot, kokoillan pornofilmit, anaaliseksi, suomalaiset amatörivideot, ryhmäseksi, pornotähdet. Hei sinä mukava ja rauhallinen mies!\nTallinn erotic massage omat alastonkuvat Anjuska Olen kiva hauska nainen ja tykkän kun voi herkutella, pitkän kaavan mukaan. Bb alasti suihkussa hieroja oulu kaakkuri. Vironkielinen seksiseuraa välittävä sivusto jolla. Nyköping Massage: Escort service in helsinki thai hieronta riihimäki.\nNainen hakee seuraa manse sex shop 602\n18v synttärilahja hieroja riihimäki 299\nRakel liekki xvideos pelottava karvainen pillu Orgasmi naiselle seksiä mikkeli


Harvakseltaan tulee hetkiä, kun olisi huojentavaa olla töissä täyttämässä kaupan hyllyjä tai pakertamassa pakkauslinjastolla. Tekemässä jotain, missä mielikuvituksella ei ole suurta sijaa. Tehdä ennaltamäärätty työ ja saada siitä palkka, nollata pää ja unohtaa työasiat samalla kellonlyömällä, kun työaika päättyy.\nVaikka minulle ominaisinta taiteilijana on luoda uutta, on silti niitä hetkiä, jolloin luovuus on kertakaikkiaan tiukassa.\nSe ei synny pakottamalla, ei käskien, ei vaatien. Mitä enemmän väkisin yrittää, sitä varmemmin sen karkottaa. Inspiraatio iskee usein juuri silloin, kun sitä vähiten odottaa. Sitä ei ruoki raha, ei rikastumisen mahdollisuus. Polte sen tekemiseen syntyy jostain sisäisestä palosta saada aikaan jotain omaa, jotain uutta. Ja vaikka se tekee tästä työstä haastavaa, se tekee siitä samalla myös mielekästä. Aina on olemassa mahdollisuus, että juuri tänään voi syntyä mitä loistavin idea. Koskaan ei tiedä, mikä kuningasajatus kulman takana kurkottaa. Maailma avautuu ihan eri tavalla luovuuteen taipuvaisella ihmisellä - jollekin toiselle aivan arkipäiväisiltä näyttävät asiat siivittävät oman mielikuvituksen aivan eri sfääreihin.\nNykyihmisen meno on kuitenkin niin hektistä, että olosuhteet eivät useinkaan ole otolliset oivallusten syntyyn. On aikataulutettuja menoja, harrastuksia, esilläoloa sosiaalisen median palveluissa, ajan hermoilla pysyttelyä, vastuuta ja velvollisuuksia. Siksi luovuus vaatii monesti vetäytymistä täysin omaan maailmaan, tietoista irtiottoa arjen rumbasta, pakomatkaa todellisuudesta.\nLapsena vietin paljon aikaa omissa oloissani, kynä kädessä kirjoitellen ja piirtäen. Olin usein ahdistunut ajatuksesta, että minun täytyisi osallistua ikätoverieni yökyläilyihin tai jos tiedossa olisi jokin rutiinini rikkova leirikoulu tai muu vastaava. Muut hehkuttivat koulussa discoiltoja, minä piirtelin takarivin pulpetissa hevosia vihkon marginaaleihin ja uppouduin haavemaailmoihin. Kaveerasin toki kohteliaisuussyistä muiden kanssa, mutta ystävikseni en montaa päästänyt, en kokenut yhteenkuuluvuutta monenkaan kanssa joten syvemmän ystävyyden synnyttäminen tuntui turhan työläältä. Viihdyin erittäin hyvin omissa oloissani, sillä aina silloin minulla oli tilaa omille ajatuksille ja pääsin ruokkimaan rajatonta mielikuvitustani, eikä minun tarvinnut tehdä ajatuksistani tiliä kenellekään.\nJa kyllä, olin onnellinen lapsi.\nAsuessani miltei koko lapsuuden ja nuoruuden maalla, missä ei tarvinnut pelätä että naapuri kurkistelisi pirttiin, virikkeinä toimivat hyvin maanläheiset asiat. Kellarin pannuhuoneessa nikkaroin puutöitä, hoidin eläimiä (meillä oli mm. lampaita, hevonen, marsuja, gerbiilejä, kissoja, koiria ja kaneja), retkeilin metsässä & luonnossa, luin kirjoja, piirtelin loputtomille paperikasoille joita isä töistään paperitehtaalta toi ja haaveilin, että olen isona hevoskirjailija kuten Merja Jalo tai hevospiirtäjä kuten Lena Furberg. Opin rakentamaan hyvin moniulotteisen mielikuvitusmaailman, minne oli kätevää paeta aina tarpeen vaatiessa.\nIsompana tyttönä opin käsittelemään minulle tapahtuneita asioita purkamalla ne paperille joko kuvien tai kirjoitusten muotoon. Minulla on aina kulkenut mukanani vihkoja, joille olen koostanut kokemaani. Ne runot, jotka nyt kuluneena vuonna lanseeratuissa kuvatuotteissa näkyy, ovat kertyneet talteen viimeisen yli kymmenen vuoden aikana. Ne eivät ole syntyneet "tuosta vain", vaan ovat vaatineet usein kipeidenkin asioiden läpikäymistä.\nJoskus niiden synty yllättää itsenikin. Yhden runon, josta edelleenkin pidän kovasti, inspiraatio tulvahti kesken arkisen aherruksen; marketin hyllyjä täyttäessäni käydessäni kauppakoulua vuonna 2006. Olin latomassa lavasta purnukoita esille, kun pyörittelin riimejä mielessäni ja tuli tunne, että tämä pitää saada talteen. Kipaisin kahvihuoneeseen tai rustasin samalta istumalta pitkän pätkän tekstiä paperille.\nAina ei idean ilmestyminen siis ole ajasta tai paikasta kiinni.\nOlen saanut kuvatuotteista valtavasti hyvää palautetta ja onkin hienoa tietää, että niistä on ollut niin paljon iloa myös muille. Suuret kiitokset jokaiselle! Jatkoa on luvassa lähiaikoina, sillä uusia kuvatuotteita on alkuvuodesta tulossa. En malta odottaa, että pääsen tuomaan nekin luovuuden tuotokset myös muiden nähtäville.\nSitä ennen juhlitaan kuitenkin joulu ensin, sillä se on aivan nurkan takana.\nMahdollisimman stressitöntä, rakkaudentäyteistä, rauhallista ja hyvää joulunaikaa jokaiselle!


Mobiilipeli on digitaalinen peli, jota pelataan matkapuhelimella, älypuhelimella tai tablet-laitteella. Mobiilipelejä on julkaistu myös kämmentietokoneille (PDA) sekä älykelloille. Mobiilipeleihin eivät sisälly käsikonsoleilla kuten Nintendo DS:llä tai PlayStation Portablella pelattavat pelit.\nNykyään mobiilipelit ladataan suosituimpien älypuhelinvalmistajien Android- ja iOS-käyttöjärjestelmien sovelluskaupasta. Alustoilla on tyypilliset ensisijaiset kauppapaikkansa, jotka ovat Android-alustalla Google Play ja Applen iOS-alustalla App Store. Suuri osa mobiilipeleistä on ladattavissa ilmaiseksi. Vuoden 2014 tutkimuksen mukaan jopa 66 prosenttia Android- ja iOS-ilmaispelien lataajista lopetti pelin pelaamisen vuorokauden sisällä pelin lataamisesta.\nSuosittuja mobiilipelisarjoja ovat muun muassa suomalaisen Rovio Entertainmentin Angry Birds sekä suomalaisen Supercellin Clash of Clans ja Clash Royale.\nMobiilipelaamisesta on tulossa yhä suositumpi tapa rahapelaamiselle. Uhkapelaaminen mobiililaitteilla on nopeasti kasvava osa mobiilipelaamisen markkinoilla, ja arvioitu keskimääräinen vuotuinen kasvu (CAGR) on 7 prosenttia vuosina 2017 – 2023. Mobiilipelien suosio on saanut online-kasinot ja vedonvälittäjät yhä kiinnostuneemmiksi kehittämään mobiilisovelluksia.


Señior Portillon iso urakka - Ulkoasiainministeriö: Global.finland: Julkaisut: Kehitys-Utveckling / Artikkelit\nSeñior Portillon iso urakka\nUusi presidentti lupaa nostaa Guatemalan jaloilleen ja\nlopettaa armeijaa suojelevan rankaisemattomuuden kulttuurin\nGuatemalan 200 000 kuollutta vaatineen sisällissodan julmuudet ovat vielä selvittämättä. Kansanmurhasta syytetty entinen diktaattori istuu kuitenkin parlamentin puhemiehenä, ja hänen perustamansa puolueen ehdokas presidentinpalatsissa. Populistisen presidentin onkin nyt täytettävä sitoumuksensa tarttua vakaviin ongelmiin. Merkkejä poliittisen kulttuurin muutoksista on jo näkyvissä.\nTammikuun 21. päivän iltana tänä vuonna Guatemalassa tapahtui kummia. Isossa poliisioperaatiossa pidätettiin nykyisiä ja entisiä sotilaita, joiden epäillään murhanneen piispa Juan José Gerardin. Gerardi hakattiin kuoliaaksi vuoden 1998 huhtikuussa, vain kaksi päivää sen jälkeen, kun hän oli esitellyt julkisuuteen arkkipiispan ihmisoikeusviraston tutkimuksen, joka syytti Guatemalan asevoimia sisällissodan aikaisista julmuuksista.\nMurhan tutkimukset ovat muistuttaneet lähinnä sirkusta. Tapauksen tiimoilta on pidätetty henkilöitä talon keittäjästä piispan ystävän koiraan, ja vahvin teoria murhan syyksi on ollut homoseksuaalien välinen mustasukkaisuus. Ihmisoikeusjärjestöt ovat kuitenkin koko ajan olleet vakuuttuneita siitä, että murhan motiivit ovat poliittisia ja tekijät löytyvät armeijasta. Guatemalassa olevat YK:n edustajat ovat syyttäneet asevoimia murhan tutkimusten estämisestä.\nGerardin tapauksesta on tullut Guatemalan ihmisoikeusrikosten symboli. Niin kauan kuin piispan murhaaja kulkee vapaana, maassa vallitseva rankaisemattomuuden kulttuuri ei voi muuttua.\nGerardin murhasta epäiltyjen pidättäminen tapahtui vain viikko sen jälkeen, kun maan uusi presidentti Alfonso Portillo oli vannonut virkavalansa. Hänen vaalilupauksiinsa kuului selvittää tämä rikos, jota hän kutsui "kansalliseksi häpeäksi". Toistaiseksi ei tiedetä, tapahtuivatko pidätykset puhtaasti poliittisten paineiden vuoksi, vai onko tapauksen tutkinnassa todella löytynyt uusia todisteita asevoimien syyllisyydestä.\nMutta jo sotilaiden pidättäminen on merkki uudesta kulttuurista Guatemalassa.\nPopulistipresidentin vaikea tehtävä\nPortillo on ristiriitainen henkilö ja aito populisti: entinen vasemmistosissien sympatisoija, myöhemmin kristillisen keskustapuolueen jäsen, sitten Guatemalan pahamaineisimman diktaattorin, Efraín Ríos Monttin perustaman oikeistopuolueen presidenttiehdokas ja viimein murskavoitolla valittu presidentti.\nPortillo on luvannut tarttua maata repivään rikollisuuteen, köyhyyteen ja kansan kahtiajakoon. Hän on sanonut sitoutuneensa vuoden 1996 rauhansopimukseen. Sen ei ollut määrä ainoastaan lopettaa Väli-Amerikan pisin ja julmin sisällissota, vaan myös leikata valta maata todellisuudessa hallinneilta asevoimilta, suitsia kalvava korruptio, lopettaa tuomioistuinlaitoksen mädännäisyys ja päättää rankaisemattomuuden kulttuuri sekä palauttaa satojen vuosien ajan riistetyille maya-intiaaneille heidän ihmisoikeutensa. Portillo on ottanut itselleen ison tehtävän.\nIhmisoikeusjärjestöt eivät ole vakuuttuneita Portillon vilpittömyydestä. Ne muistuttavat, että hän edustaa puoluetta ,Guatemalan tasavaltalaisrintamaa, jonka perustajaa kenraali Ríos Monttia pidetään syyllisenä kansanmurhaan.\nRíos Montt oli Guatemalan diktaattori vuosina 1982-83, jotka olivat 36-vuotisen sisällissodan julmimmat. Hän taisteli poltetun maan taktiikalla vasemmistosissejä vastaan, ja kehitti "kivääreitä ja papuja"-ohjelman, joka antoi köyhille intiaaneille ruokaa, kunhan he vastikkeeksi liittyivät armeijan ylläpitämiin puolisotilaallisiin partioihin. Muutaman vuoden aikana armeija tappoi kymmeniätuhansia ihmisiä, kokonaisia kyliä naisineen ja lapsineen raiskattiin, kidutettiin ja poltettiin.\nEntisen diktaattorin yllätyksellinen paluu\nKaikkiaan sisällissota vaati 200 000 ihmisen hengen. YK:n johtaman totuuskomission selvitysten mukaan heistä 83 prosenttia oli intiaaneja, ja armeija todettiin syylliseksi 93 prosenttiin rikoksista.\nGuatemalan politiikka on kuitenkin täynnä yllätyksiä, niin myös kansan tahto. Ríos Monttin johtaman puolueen presidenttiehdokas sai joulukuun vaaleissa murskavoiton kaikissa maakunnissa - myös niissä missä hänen poltetun maan taktiikkansa teki suurinta tuhoa. Ríos Montt itse, 73-vuotias ääriprotestantti, koki vähän aikaa sitten poliittisen uudelleensyntymisen. Hänet valittiin parlamenttiin, ja on nyt sen puhemies.\nHänen vanhuuden päiviään haitannee kuitenkin se, että Nobelin rauhanpalkinnon saanut maya-intiaani Rigoberta Menchú vei viime joulukuussa Espanjassa oikeuteen Guatemalan sisällissodan aikaisia rikoksia. Menchú ja muutamat ihmisoikeusjärjestöt syyttävät Ríos Monttia ja seitsemää muuta sisällissodan aikaista kenraalia tai sotilasjohtajaa kansanmurhasta, terrorismista ja kidutuksista. Esimerkin ja innoituksen syytteeseen on antanut Chilen entisen diktaattorin Augusto Pinochetin tapaus.\nRíos Monttin loistetta himmentää myös se, että hänen valtakautensa rikoksia tulee päivänvaloon jatkuvasti. Tammikuussa joukko antropologeja löysi 1980-luvun alun joukkohaudasta 50 naisen, lapsen ja vanhuksen ruumiit.\nMuutokset merkit näkyvät hallituksessakin\nSatoja joukkohautoja on yhä löytymättä, ja niiden mukana tuhansia salaisuuksia paljastumatta. Mutta eittämättä Guatemalassa näkyy myös muutoksen merkkejä. Sellaisena voi pitää uuden hallituksen kokoonpanoa, jossa on mukana vanhoja ihmisoikeusaktivisteja. Lisäksi presidentti Portillo lupasi nimittää siviilin puolustusministeriksi, mikä olisi ennenkuulumatonta Guatemalassa. Merkkejä ovat myös pidätykset piispa Gerardin tapauksessa, sekä syytteet Espanjassa sodanaikaisia kenraaleita vastaan.\nMikään näistä ei olisi voinut tapahtua vielä muutama vuosi sitten. Onkin syytä toivoa, että Guatemalaa niin monen muun Latinalaisen Amerikan maan tapaan rasittava rankaisemattomuuden kulttuuri alkaa rakoilla, ja että ihmisoikeuksia viimein aletaan kunnioittaa.\nLiikaan optimismiin ei silti ole syytä. YK:n tuore Guatemala-raportti kertoo, että rauhansopimuksen velvoitteet maanomistuskiistojen ratkaisusta, intiaanien oikeuksista tai oikeuslaitoksen ja armeijan siivoamisesta laahaavat kaukana jäljessä aikataulusta. Väkivalta pitää maata kourissaan entistä tiukemmin, ja erot köyhien ja rikkaiden välillä syvenevät päivä päivältä.\nKirjoittaja on Yleisradion radiouutisten toimittaja.


Muusikoiden.net - Keskustelu - Mittamikrofonien käyttö äänityksessä\nAihe: Mittamikrofonien käyttö äänityksessä\nOnko kokemuksia? Äkkiseltään ajateltuna tuollaiset saattaisivat toimia hyvin rumpuänityksissä tilamikkeinä? Eikä ole hinnalla pilattu, esim:\nBehringerin vastaavaa mallia (ECM8000) on useampikin tämän palstan vakionaama käyttänyt mm. juuri tilamikkinä vallan kelvollisin tuloksin.\nSteve Albinin sellaiselle yhtyeelle kun Neurosis luoma hyvin tunnistettava rumpusoundi koostui pääosin leveästä AB-parista merkin x-omni/mittamikrofoneista paljaalla puulattialla usean metrin päässä setistä... Paljon on nähty myös centtereinä, niin overhead- kuin ambienssikäytössäkin. Noin jos vaan rummuista puhutaan.\nmittamikrofonit ovat suuntaamattomia ja tämän ansiosta valmistajan on helppo saada nille hyvä toistokäyrä (onkos palstoilla niin vanhoja että muistavat dynaamisen Sennheiser MD21:n ... vai onkos niitä vieläkin liikenteessä?)


Hannelen paratiisi ♥: Katsele ympärillesi ja opi\nKatsele ympärillesi ja opi\nNäin komeesti ihan tavallisella vuokrataloalueella (KUVAT suurenee).\nOppii paljon katselemalla, saa vihjeitä, mikä kukkii vielä syksylläkin.\nKyllä onkin kauniit istutukset.\nAmalia, joo, katsellessa oppii paljon kasveista.\nTosi upeat istutukset siellä onkin, ihania!\nHarakka, voi tuosta matkia omaankin puutarhaan.\nIhanan runsaat istutukset ja kivasti kukkii syksylläkin! Näyttää muuten oikeastaan enemmänkin kesältä kuin syksyltä :)\nElegia, oma taito nämä myöhäiset syksyn kukat.\nMahtavan hienoja kukkapenkkejä, kyllä kannattaa katsella ympärilleen.


NASAn asiantuntijat valmistelevat miehitetyn lennon Marsille | UFO-tietoportaali\nNASAn asiantuntijat valmistelevat miehitetyn lennon Marsille\nNorfolkin meritukikohdassa Virginiassa testattiin yksi uuden Orion-avaruusaluksen moduuleista. Tämä alus on epätavallinen 25 tonnia metallia ja elektroniikkaa, ja se on uusin tapa suorittaa miehitettyjä tehtäviä avaruudessa.\nNASA aikoo käyttää sitä lähitulevaisuudessa, aluksi miehistö lähetetään kuuhun, ja sitten heitä käytetään asteroidien tutkimiseen. Orionin suunnittelutiimin kunnianhimoisin haaste on kuitenkin ensimmäinen ihmisen lento Marsille, joka on suunniteltu vuodelle 2020.\nNorfolkin testit eivät ole missään tapauksessa ensimmäisiä, joille suunnittelijat ovat altistaneet avaruusaluksen, tällä kertaa testaten moduulia, johon astronautit sijoittuvat. NASAn tutkijat ovat suunnitelleet tilanteen, jossa moduuli miehistön kanssa laskeutuu Atlantin valtamerelle, ja tämän testin aikana testattiin laskeutuvan auton poiminta ja evakuointi.\nNäiden kokeiden aikana asiantuntijat arvioivat myös laskuvarjojärjestelmän toiminnan, jonka pitäisi varmistaa kapselin sujuva laskeutuminen. On huomattava, että Orion on varustettu kahdeksalla laskuvarjolla. NASA sanoo, että vaikka joku laskuvarjoista epäonnistuu, miehistön jäsenet voivat silti laskeutua turvallisesti


Uutuusteos Perhe- ja läheissuhteet sateenkaaren alla (Gaudeamus) kokoaa yksiin kansiin runsaasti tietoa sateenkaarevista perhe- ja läheissuhteista Suomessa.\nJudas Priest -metalliyhtyeen keulakuvan Rob Halfordin tuore elämäkerta on nimeltään Tunnustan (Confess – The Autobiography). Sen on laulajan kanssa yhteistyössä tehnyt Ian Gittins.\nTietokirjailija Sauli Miettinen on toimittanut teoksen Jorma Uotinen, joka on pitkän ja monivaiheisen uran tehneen ja paljon kokeneen nimihenkilön elämäkerta.\nElokuussa 2020 julkaistu Antti Holman uusin kirja Kaikki elämästi(ni) (Otava) on autofiktiivinen kasvukertomus.\nNuorille pojille suunnattu Respektiä : seksikirja pojille -seksuaalivalistuskirja on aiheuttanut hermostumista uskonnollisissa piireissä sen jälkeen, kun Suomen kulttuurirahasto lähetti ylä- ja yhtenäiskouluihin teoksen sisältäneen kirjapaketin.\nMarraskuuussa 2019 ilmestyivät kirjana kristillisen piirin Malkuksen alkuaikojen vetäjän Ritva Kurjen päiväkirjat. Ne kuvaavat värikkäästi Ritva Kurjen lapsuutta ja nuoruutta ja kirkon suhtautumista kristittyihin homoihin ja lesboihin.\nEi enää Eddy (En finir avec Eddy Bellegueule,2014) on Édouard Louis'n omaelämänkerrallinen esikoisromaani, seksuaalivähemmistöön kuuluvan nuoren kasvukertomus.\nSuomi 100 -hankkeeseen kuuluu juhlavuoden 2017 kestävä Yleisradion toteuttama Kirjojen Suomi -kokonaisuus. Ylen kahden kirjallisuustoimittajan valitsemiin kirjoihin kuuluu myös muutama sateenkaarinäkökulmasta kiinnostava teos.


Suomen sandaalikausi on ehkä lyhyt mutta sitäkin upeampi! Valikoimastamme löytyy erilaisia ja eri käyttötarkoituksiin suunniteltuja sandaaleja niin mökille, lomamatkalle, kaupunkiin kuin metsäpoluillekin. Sandaaleja löytyy sekä miehille että naisille.\nNaisten sandaalit » Miesten sandaalit »\nSandaalit naisille ja miehille moneen eri käyttötarkoitukseen\nSandaaleita on monenlaisia ja osa on suunniteltu varta vasten tiettyyn käyttötarkoitukseen. Listasimme alle yleisimpiä käyttökohteita ja muutamia vinkkejä sandaalivalintaan. Myymälöistämme saat asiantuntevaa opastusta, jos valinta mietityttää ja kaipaat apua siihen. Lämpimästi tervetuloa myymälöihimme!\nPoluille ja metsään: Yleisesti sandaalit, jotka ovat umpinaisia varpaiden kohdalta ovat yleensä miellyttävämpiä kuin avonaiset sandaalimallit poluilla kuljettaessa.\nRetkeilyyn, lomamatkoille ja urheilullisempiin tilanteisiin: Urheilusandaalit sopivat vauhdikkaampaan menoon, retkeilyyn sekä lomamatkoille, joissa kävelykilometrejä kertyy. Näistä kannattaa tsekata ainakin merkkien Merrell ja Keen sandaalit.\nRannalle: Avoimet varvassandaalit on hyvä valinta, joista hiekka pääsee valumaan helposti pois.\nKesäkuumaan kaupunkiin: Sinulle mukavat sandaalit! Usein tässä kohtaa sandaalin ulkonäön merkitys korostuu, ja esimerkiksi Olukai valmistaa kauniita sandaaleja sekä naisille että miehille.\nMökille, puutarhaan, pihalle: Monikäyttöiset Crocsit nauttivat usean luottamusta.\nSuosiotaan kasvattaneet paljasjalkakengät ovat niin ikään monen luottovalinta vaihtoehdoksi sandaalien rinnalle.\nSukat sandaaleissa on klassikoksi muodostunut kesäkombo - valitse siis sandaaleihisi myös sopivat sukat!\nSelaa sukkia »\nEspoo Iso Omena (31)\nNäytetään 1 - 35 / 57


Napisz odpowiedź - FRANZ KAFKA\nVaikka tämä on vaara täysin ilmainen rahoitusapulainan menetelmä, henkilöille visio maksu veloitetaan on melko huomattavia . In järjestämällä Hakulomake , on tärkeää, että pankki on testattu sekä . Heillä rahoitustuotteita on jopa 1000 ja täydellinen 24 tuntia muutos . vakuudettomat lainat kanssa huono luotto ovat edellyttäen on sanat jotka sattuvat olemaan marginaalisesti erilaiset tavallinen erilaisia ??, mutta edellyttäen, että lyhennykset ovat edullinen plus suunnitelma on sijoitetaan ja tulokset voidaan suorittaa . Jos olet kyseenalainen omassa vero valmiudet on suositeltavaa soveltaa nämä palvelut ei kestä että se voisi tarvitsen sinua maksa käteistä rahaa . Kun asuntolainan muutos ei muuttua kestäviä olemassa jopa nyt ei hyväksymistä väliajoin mukana pikavippi fi eräpäivän siirto saada käsiinsä muutama luottotietoja asiantuntijat ja järjestys to luottotietoja. Suunnitelmat yleensä ole kuten vaikea saada suostumusta on näyttää olevan yksittäinen tekniikoita asianmukaiset kiinnelainanantajan ja vastaavat elintärkeitä ehdot , mutta rahoitustuotteiden varten nuorten opiskelijoiden kanssa huono luotto ovat saatavissa alkaen paitsi rahoituslaitosten ja lainanantajan . Kun tarvitset taalaa , tehdä hakemus maksaa päivän laina net tänään !. usein kertaa vaikutus auton rahoitus laskin ei koskaan tarkkuus aiheuttamia predicaments kuin ero korko maksu ja Per tai kuukausimaksut .\nTuona erityisten päivä osto , vain noin joka kiinteistöjen yrittäjä joka tulee olemaan kiinnostunut löytää omaisuuden tai kotiin tultaneen on tutustua kanssa ottamassa tarjouksen menetelmä . On olemassa lukuisia lainanantajien tarjosi , sinun pitäisi pystyä päättää ainoa kaikki kilpailukykyisin huhtikuu yhdessä rakkaan takaisinmaksun lauseita . Vakuudettomia menetelmä, vastakohtana , auttaa pääsy vain noin 25000 at enemmän kuukausikorot . Tässä nimenomaisessa nykyistä Koko maailma , useimmat ihmiset ovat menossa jälkeen dollaria . Muista olla tietoinen laittaa Tulevat esimerkkejä että opportunisti Nuoremmat liittyy Mr luottoa.webnode monia logiikkaa miksi tämä voi olla case . On helppo, mutkaton rahastot ilman vaatimus luotto tarkistaa tarvitaan ja voi kysyntä massiivinen kulut ja rakkaat ilme järjestelyt . On aina parempi aukko out out tuntemukset ja hätä ja saarnaaminen teidän ongelmat voi nosta valtava rasva ulos teidän rinnassa . Vastaanottava helppo can näin on vaikeaa .\nJoissakin tapauksissa, matala luottoluokitus voidaan pitää varoitusmerkki on korkea ylpeilee . Useimmat sormet ovat Tässä, vuoksi se, lukuisia pitävät tätä kuin vaarattomia uhkapeli vastaan ?? joka toinen taloudellinen palvelut , missä turvatoimet vaaditaan vipit niin tulkitsemaan eri menoja, sinun on riippumattoman ensisijainen kanssa muut harrastuksia , ja sen jälkeen tutkimaan mikä on Jäljellä . Alin muodollisuuksia ja paperityötä lisäämiseksi riski toimintatapa useimmat suoraviivaista . Se kokemuksellinen - yleisö saapuu on merkki in 3-ulotteinen . Lisäksi on merkittäviä että tietävät, mitä sakot ehkä johtuvat huono luotto .\nSe on vain, koska kaikki Promo ovat hyväksytty oppositiossa jonkin verran korkea hinnan . Loppujen , suurempi henkilökohtainen laina, suurempi maksu . Sinun voi kätevästi suojaavat useimmat pienet maksut kun käyttämällä määrä eikä tarvitse vaivautua extra korot vippi101.snappages.com en voi tietää kaikki verkossa tuloja ohjelma olemassa sisältävät sisäinen todella uskalias ilmoitus . Kiva juttu työ kun hoitotyön työpaikkaa luokat yli osa-aikainen perusteella on ehkä voit tehdä runsaasti rahastot rahoittaa hintalappu opetusta . Jos olet kuluessa sotilaallisten et hyväksyttävä kohteelle tässä asuntolaina .


Hotelli varattuna pörisijöille! – Erikoissanomat\nHotelli varattuna pörisijöille!\nEsimerkiksi hedelmäpuut ja marjakasvit tarvitsevat satoa varten hyönteisiä. Puutarhan toivotuille pörriäisille löytyy useita erilaisia koteja.\nHyönteishotellit tarjoavat luonnollisen pesimä- ja suojapaikan puutarhan hyvinvoinnin kannalta tärkeille hyönteisille.\nPuutarha tarvitsee kasvien pölyttämiseen hyönteisiä. Koskemattomassa luonnossa ja perinteisillä pihoilla hyönteiset eivät tarvitse apua selviytyäkseen. Ne pesivät mielellään esimerkiksi halkopinoissa sekä kuolleissa oksissa ja puissa, joista löytyy sopivia pesäkoloja. Nykypäivän kaupunkilaisympäristöt ja pihapuutarhat ovat kuitenkin niin siistittyjä, ettei hyönteisille oikein tahdo löytyä sopivia suojapaikkoja. Hyönteishotellit ovatkin tähän tarkoitukseen oikein hyviä, sillä ne houkuttavat pikkusiivekkäitä asettumaan aloilleen.\n– Nämä eivät ole vain asumis- ja pesimispaikkoja, vaan hyönteiset myös talvehtivat näissä, kertoo puutarhuri Kirsi Seppälä.\nHyönteishotellissa pesii esimerkiksi pölyttämisen kannalta tärkeitä villimehiläisiä sekä kirvoja syöviä pistiäisiä ja leppäkerttuja. Muita hyviä puutarhan hyönteisiä ovat päiväperhoset ja harsokorennot. Ne pitävät yllä myös luonnon tasapainoa, sillä hyönteiset rajoittavat puutarhan tuholaisten massahyökkäyksiä.\nHyönteishotellin asukkaiden elämää on mielenkiintoista seurata. Varsinkin lapset innostuvat usein seuraamaan ötököiden touhuja. Hyönteismaja on helppo askarrella itse.\n– Päiväkotilapset askartelevat näitä talkoilla. Kehikon sisään voi laittaa esimerkiksi puutikkuja, korsia ja käpyjä, jotta hyönteisille tulee erikokoisia koloja, Seppälä vinkkaa.\nHyönteishotelli tulisi ripustaa aurinkoiselle, tuulelta ja sateelta suojatulle paikalle, mieluiten eteläiseen suuntaan. Hyvä ripustuskorkeus on noin 1-2 metriä. Ripustuspaikaksi sopii myös seinät, pensasaita tai puun tukiseiväs. Hyönteishotellin lähistöllä olisi hyvä olla siitepölyä ja mettä tuottavia kasveja. Kaupungissa villimehiläiset ja muut hyötyhyönteiset voivat asettua kodiksi jopa kerrostalon 5. kerrokseen.\nHyönteisten ja muiden selkärangattomien ötököiden syöminen voi kuulostaa suomalaisesta vieraalta ajatukselta. Siitä huolimatta niiden käytön uskotaan kasvavan lähitulevaisuudessa myös Suomessa. On myös puhuttu, että hyönteisten kasvattaminen ja niiden käyttö ruokavaliossa voisi ratkaista koko maailman nälkäongelman.\nMonessa maanosassa hyönteiset kuuluvat jo nyt ruokavalioon ja niiden syöminen on ihan luonnollista. Esimerkiksi Thaimaassa paistetut heinäsirkat ovat suosittu herkku ja rapsakoita naposteltavia voi ostaa popsittavaksi katukauppiailta. Monien muiden hyönteisten lisäksi thaimaalaiset syövät myös matoja, koppakuoriaisia, skorpioneja ja muurahaisia. Hyönteiset ovat hyvin ravitsevia ja ne ovat etenkin halpa proteiinin lähde.\nSuomen lainsäädäntö kieltää tällä hetkellä hyönteisten myymisen ihmisen ravinnoksi. Helsingin yliopiston metsätieteiden laitoksen hyönteistutkija Lena Huldén kuitenkin uskoo, että hyönteisten käyttö ruokana yleistyy noin kymmenen vuoden päästä. Tutkijan veikkauksen mukaan silloin ruokakauppojen hyllyillä voi poimia ostoskoriin hyönteisistä tehtyä jauhoa tai etsiä pakastealtaasta pakastettuja heinäsirkkoja.\nSuomessa on 22 000 hyönteislajia. Mitä sinä haluaisit syödä?


Sota käydään verkossa\nPetteri Järvinen - Tietokone 11/2002\nKun valtiota vastaan kohdistuu vakava konflikti tai sellaisen uhka, rajavalvontaa tehostetaan ja laivat, lentokoneet sekä panssarivaunut lähetetään puolustamaan alueellista koskemattomuutta.\nTietoyhteiskunnan syntyminen on kuitenkin asettanut maanpuolustuksen uudenlaisen tehtävän eteen. Toiminnan rajat enää noudata maantieteellisiä rajoja. Siksi pelkkä rajojen puolustaminen ei suojaa valtiota ja kansalaisia entiseen tapaan.\nTietotekniikan ja verkkoyhteyksien varassa toimiva valtio on haavoittuva. Jos hyökkääjä pääsee katkaisemaan verkkoliikenteen, talouselämä pysähtyy ja yhteiskuntarauha järkkyy.\nHyvin järjestäytynyt hakkerien tai terroristien joukko saattaa verkon kautta pystyä samaan, mihin ennen tarvittiin satatuhatta sotilasta ja pommikonelaivue.\nSodan käsite alkoi muuttua jo Vietnamissa, kun kaukana kotoa käyty sota tuli amerikkalaisiin olohuoneisiin uutiskuvien myötä. Tappioista tuli niin konkreettisia, että amerikkalaisten oli lopulta luovutettava ja vetäydyttävä.\nKymmenen vuotta sitten käyty Persianlahden sota puolestaan osoitti, miten tärkeää oli saavuttaa paitsi ilmaherruus myös tiedotusherruus. CNN:n reportaasit Bagdadista sekä tarkoin säädellyt raportit liittoutuneiden asemista välittivät koko maailmalle kuvan sodasta sellaisena kuin Yhdysvallat halusi.\nInformaatiosodankäynnin tavoitteena on ihmisten ja yritysten tietoisuuden manipulointi. Persianlahden, Kosovon ja Afganistanin esimerkit osoittavat, miten hyvin länsimaat ovat tässä sodankäynnin muodossa onnistuneet.\nSeuraava askel on siirtyminen verkkosotaan, jossa tavoitteena on hallita tiedonvälityksen lisäksi tietoverkkoja ja tietoyhteiskunnan perusrakenteita. Näiden haltuunoton jälkeen kehittynyt teollisuusmaa olisi täysin hyökkääjänsä armoilla.\nYhtään todellista verkkosotaa ei ole vielä käyty, sillä tietoyhteiskunnat ovat syntyneet vasta viimeksi kuluneen viiden vuoden aikana. Lisäksi sodan kohteina ovat olleet maat, joiden infrastruktuuri ei ole vielä ehtinyt edes tietoyhteiskuntaa edeltäneelle taholle.\nSiitä huolimatta tietoverkoilla on jo ollut oma roolinsa kansainvälisissä konflikteissa. Kosovon pommitusten aikaan maaliskuussa 1999 niin Naton kuin Jugoslavian alueen www-sivut levittivät kilvan omaa sotapropagandaa. Serbihakkerit pommittivat verkon kautta Naton www-sivuja yrittäen tukkia ne.\nSyksyllä 2000 hakkerit, jotka väittivät kuuluvansa pakistanilaiseen Hackerz Club -hakkeriryhmään, murtautuivat AIPACIN (American Israel public affairs committee) sivuille ja varastivat 3500 sähköpostiosoitetta sekä 700 luottokorttinumeroa protestina palestiinalaisten sorrolle Israelin miehitysvallan alaisina.\nKiinalaiset hakkerit ovat toistuvasti murtautuneet amerikkalaisiin palvelimiin ja sotkeneet niiden www-sivuja. Liki tuhanteen palvelimeen kohdistunut protestiaalto sattui toukokuussa 2001, sen jälkeen, kun kiinalainen lentäjä oli kuollut yhteentörmäyksessä amerikkalaisen vakoilukoneen kanssa.\nSähköinen asiointi on säästänyt valtavasti rahaa ja tehostanut yritysten toimintaa, mutta siinä on myös riskinsä.\nJo yksin kaivinkone, joka katkaisee vahingossa taloon tulevan Internet-yhteyden, hankaloittaa suuresti yrityksen toimintaa. Sähköposti lakkaa toimimasta ja tieto kulkemasta. Kun tieto pysähtyy, pysähtyy myös yritys.\nTietotekniikan tahattomat toimintahäiriöt aiheuttavat vähän väliä hankalia tilanteita. Esimerkiksi Helsingin arvopaperipörssissä kaupankäynti on jouduttu keskeyttämään monta kertaa teknisten ongelmien vuoksi.\nErikoisin tapaus sattui huhtikuussa 1997, kun näppäimistön väliin pudonnut paperiliitin täytti VR:n ohjauskeskuksen unix-koneen virhelokin ja lopulta kaatoi sen. Junaliikenne Helsingistä Tampereelle ja Turkuun suuntautuneilla radoilla pysähtyi tunniksi.\nSinänsä pieni häiriö voi aiheuttaa vesiputousilmiön, jolloin sen vaikutus leviää hyvinkin laajalle. Esimerkiksi 1996 laajat alueet Yhdysvaltojen länsirannikolla joutuivat olemaan ilman sähköä yhdeksän tunnin ajan, kun yksi voimalinjan päälle pudonnut oksa aiheutti sähkökatkojen ketjureaktion.\nJos näin vakavia häiriöitä saattaa syntyä vahingossa, mitä mahtaisikaan tapahtua suunnitelmallisesti? Esimerkiksi kokonainen lauma kaivinkoneita alkaisi katkoa verkkoyhteyksiä tahallaan? Entä jos yhteyksiä sabotoitaisiin järjestelmällisesti niin, että aina kun linja on saatu kuntoon, se katkaistaan jostain toisesta kohtaa?\nMitä tapahtuisi, jos pankkien ja kauppojen rahaliikenne pysähtyisi? Jos sähköposti ja Internet lakkaisivat toimimasta?\nHuippupiikit Internet-palveluissa järkyttävien tapahtumien aikana osoittavat, että ihmiset ovat oppineet turvaamaan hädän hetkellä verkkoon. Miten kävisi länsimaan, jossa koko kansa pudotettaisiin tietotyhjiöön?\nKunhan sähköä riittää\nTekniikan kehittyminen on toisaalta myös lisännyt luotettavuutta. Esimerkiksi elokuvista tuttu puhelinlinjan katkaisu ei enää onnistu, kun yhteydet kulkevat kaapelin lisäksi ilmassa.\nVaikka sähkö katkeaisi, matkapuhelinten tukiasemat toimivat akkujen varassa useita vuorokausia. Tästä saatiin havainto-opetusta viime marraskuussa, kun talvimyrskyt katkoivat sähköjohtoja Etelä-Suomessa. Matkapuhelimet mykistyivät vasta tukiasemien akkujen ehdyttyä.\nLangattomat yhteydet on kuitenkin mahdollista tukkia radiohäirinnällä. Se pitäisi lähettää maan rajojen sisäpuolelta, sillä suuren taajuuden radiosignaalit eivät etene horisonttia pidemmälle.\nInternetiä pidetään yleensä lähes haavoittumattomana. Uskomuksen mukaan amerikkalaiset suunnittelivat aikanaan verkon niin, että se kestäisi jopa ydinpommeilla tehtävän hyökkäyksen. Vaikka kyseessä olisikin pelkkä kaupunkitarina, mahdollisuus reitittää yhteydet helposti uutta tietä lisää netin toimintavarmuutta. Mikään yksittäinen reititin tai linjayhteys ei ole netin kannalta välttämätön.\nKaksi pistettä yhdistää maan\nInternetillä on oma Akilleen kantapäänsä. Vaikka operaattorit vastaavat itse ulkomaanyhteyksistään, Suomen verkot kohtaavat toisensa ficix-pisteissä (Finnish communication and Internet exchange).\nEnnen pisteitä oli vain yksi (ficix-1), joka sijaitsi Espoon Otaniemessä. Sen rinnalle avattiin 1999 toinen solmu (ficix-2) Helsingin Pasilaan. Näiden kahden pisteen läpi kiertää valtaosa kotimaisesta verkkoliikenteestä. Jos ne onnistutaan halvaannuttamaan, Internet-liikenne operaattorien välillä lakkaa.\nKoska vain pari prosenttia rahasta liikkuu käteisenä, pankkipalveluiden loppuminen tuottaisi nopeasti vakavia ongelmia.\nTodellinen kaaos pääsisi valloilleen, jos sähkönsaanti katkeaisi. Talot kylmenisivät, vesihuolto lakkaisi toimimasta, radio ja televisio vaikenisivat.\nSellaisen maan miehittäminen olisi helppoa. Kansalaisille se voisi siinä tilanteessa olla jopa helpotus.\nVihollisvaltion verkkohyökkäys on mahdollinen, mutta erittäin epätodennäköinen. Yksittäisiä linjoja on helppo katkoa, mutta tietoliikenteen totaalinen pysäyttäminen vaatisi sabotöörien armeijaa.\nToinen mahdollinen uhkakuva on avainaloilla työskentelevien henkilöiden salaliitto. Pankkien ja julkishallinnon tietotekniikan avainhenkilöt pystyisivät yhdessä aiheuttamaan vakavia häiriöitä tietojärjestelmille pysäyttämällä koneet ja tuhoamalla tili- ja väestötietokannat varmuuskopioineen.\nSalaliitoilla on kuitenkin taipumus paljastua - sitä helpommin, mitä laajempia ne ovat. Onkin todennäköisempää, että verkon kautta tulevat uhkat liittyvät terroristiryhmiin. Pieni, mutta taitava ja hyvin varustautunut ryhmä pystyy aiheuttamaan verkon kautta laajaa vahinkoa.\nYhdysvallat onkin ottanut käyttöön epäsymmetrisen sodankäynnin käsitteen. Vastassa ei enää ole kokonainen vihollisarmeija, vaan pieni aktivistien joukko, joka määrittelee omat pelisäännöt ja iskee silloin, kun sitä vähiten osataan odottaa. Perinteinen sota, jossa kokonaiset armeijat ottivat mittaa toisistaan, on jäänyt historiaan.\nTiedon keruu on käynnissä\nOn hyvin luultavaa, että ensimmäinen merkittävä verkkohyökkäys kohdistuu Yhdysvaltoja vastaan. Uhka on tiedostettu ja yliopistoille on myönnetty miljoonien dollarien määrärahoja torjuntaan liittyvään tutkimustyöhön.\nSyyskuussa 2002 Valkoinen talo julkaisi turvallisen tietoyhteiskunnan kansallisen strategian, jota kriitikot tosin pitivät lähinnä mainostemppuna. Kauniista periaatteista ja lupauksista ei ole hyötyä, ellei niitä toteuteta konkreettisilla ohjelmilla.\nKonkreettisin uhka tulee Al-Quaidan taholta. Sen tietoteknisestä osaamisesta on voitu esittää vain arvioita. Terroristit itse ovat tulleet maista, joiden tietotekninen taso on hyvin matala. Vangiksi saadut ryhmän jäsenet sekä Afganistanista löydetyt tietokoneet ovat kuitenkin paljastaneet, että al-Quaida on etsinyt Internetistä tietoja Yhdysvaltojen sähkö- ja tietoliikenneverkoista sekä näiden ohjaukseen käytetyistä työkaluista.\nOn vain ajan kysymys, milloin terroristit onnistuvat hankkimaan riittävästi tietoa verkkohyökkäystä varten.\nSyyskuussa Britannian poliisi pidätti 32-vuotiaan tietokoneohjelmoijan Mohammed Abdullah Azamin terrorisminvastaisten lakien perusteella Lontoon lähellä. Syytteiden yksityiskohtia ei paljastettu, mutta tiettävästi kyse oli terrori-iskuun liittyvien tietojen keräämisestä.\nTeknisesti helpointa olisi hyökätä Internet-palveluja vastaan. Liikkeelle laskettu virus tai mato, joka käynnistäisi esimerkiksi useasta eri osoitteesta yhtä aikaa tulevan palvelunestohyökkäyksen, lamaannuttaisi monet palvelut.\nMatohyökkäyksistä on jo kokemusta. Morrisin unix-mato lamaannutti 1988 koko silloisen Internetin. Sun- ja Digital-työasemissa levinnyt mato saastutti arviolta 6000 tietokonetta, jolloin verkko jouduttiin käytännössä ajamaan alas pariksi päiväksi koneiden puhdistusta varten.\nMafiaboy-nimellä tunnettu 15-vuotias hakkeri kuormitti helmikuussa 2000 tukkoon niin Yahoon, eBayn kuin CNN:nkin verkkopalvelut. Yahoota kohtaan hyökättiin yli 50 eri osoitteesta, ja pahimmillaan hakupyyntöjä tuli gigatavun verran sekunnissa. Palvelu oli jumissa lähes kolme tuntia.\nMato ei ole täsmäase\nOn kuitenkin vaikea kuvitella, että nykyisten virustorjuntaohjelmien aikaan mikään mato tai virus pystyisi leviämään kovin laajalle paljastumatta. Niin ikään matoja on vaikea tähdätä tiettyä maata tai sen verkkopalvelimia vastaan. Yhdysvalloissa käytetyt maatunnuksetkaan eivät auta erottelemaan, mitkä verkko-osoitteet sijaitsevat maassa tai sen ulkopuolella. Ylikuormitukset voidaan purkaa siirtämällä palvelimet toiseen ip-osoitteeseen.\nNäin tehtiin esimerkiksi heinäkuussa 2001, kun Kiinasta alkunsa saanut Code Red -verkkomato levisi yhdeksässä tunnissa noin 250 000 IIS-palvelimeen. Alkuperäinen Code Red ja sen muunnos levisivät niin rajusti, että yleinen Internet-liikenne alkoi hidastua, ennen kuin tartunta saatiin aisoihin ohjelmia päivittämällä.\nAktivoituessaan Code Red pyrki tukkimaan Valkoisen talon www-palvelimen ip-osoitteen. Kun asia paljastui, ylläpito siirsi www-sivut toiseen osoitteeseen, eikä vahinkoa päässyt tapahtumaan. Code Redin aiheuttamat vahingot arvioitiin reilun kahden miljardin euron suuruisiksi.\nVastaava hyökkäys toistui kesäkuussa 2002, kun intialainen Yaha-mato tukki hajautetulla palvelunestohyökkäyksellä Pakistanin valtion viralliset www-sivut.\nCode Red ja sitä seurannut Nimda saattoivat olla kehitteillä olevien verkkoaseiden kenttätestejä. Varsinkin Nimda oli niin kehittynyt ja monimutkainen, että sen uskotaan olleen isomman tiimin työtä.\nVesi- ja sähkölaitokset vaarassa\nNykytietämyksellä näyttäisi siltä, että Internet-hyökkäyksillä voi aiheuttaa monenmoista harmia, mutta ei kuitenkaan vakavaa vahinkoa. Jos pahin tapahtuu, verkkopiuha voidaan aina vetää seinästä siksi aikaa, kunnes tilanne rauhoittuu ja palomuurit saadaan pystyyn.\nSuurin uhka vaaniikin muualla.\nMaaliskuussa 1999 The Sunday Business väitti, että hakkeriryhmä oli onnistunut kaappaamaan brittiläisen sotilassatelliitin ohjaukseensa ja kiristi valtiolta rahaa sen palauttamisesta. Uutisen paikkansapitävyys kiistettiin myöhemmin, mutta se herätti monet ajattelemaan, olisiko verkon kautta todella mahdollista tunkeutua suljettuina pidettyihin järjestelmiin?\nVastaus on kyllä: vaikka kriittisimmät järjestelmät toimivat omissa, suljetuissa verkoissa, hyökkääjä saattaa kaapata niihin liittyviä salasanoja tai koodeja esimerkiksi valvomoon ujutetun troijan hevosen avulla. Niin ikään henkilökunnan joukkoon solutettu terroristi voisi kytkeä järjestelmät etäohjaukseen muiden huomaamatta.\nVesi-, sähkö- ja muut vastaavat laitokset ovat tietokoneiden ohjauksessa. Niihin liittyvää mittaus- ja ohjaustietoa siirretään sähköisesti niin kutsutuissa scada-järjestelmissä (supervisory control and data acquisition). Vääristämällä ohjaustietoja tai häiritsemällä niiden siirtoa ulkopuolinen tunkeutuja voisi aiheuttaa katkoksia sähkön tai veden jakeluun.\nMukavuus on iso riski\nMaaliskuussa 2000 onnistui 48-vuotias mies murtautumaan Internetin ja varastetun ohjausohjelmiston kautta paikalliseen vedenpuhdistuslaitokseen. Entisenä vesiprojektin konsulttina hän oli turhautunut, kun ei ollut saanut pysyvää työpaikkaa laitokselta. Hän valutti miljoona litraa jätevettä jokeen. Oikeus tuomitsi hänet myöhemmin kahdeksi vuodeksi vankeuteen.\nMurto onnistui vasta 45. yrityksellä, vaikka tekijä tunsi hyvin murtamansa järjestelmän. Tämä osoittaa, ettei tietomurto ilman sisäpuolelta tulevaa apua ole helppoa edes ammattilaiselle, satunnaisesta terroristista puhumattakaan.\nTulevaisuuden tekniikka saattaa kuitenkin avata uusia, huolestuttavia ovia. Matkapuhelimiin leviävät virukset saattaisivat tukkia ylikuormituksella puhelinverkot. Jos tukkiminen vielä tehdään hieman ennen tavanomaista pommi-iskua, jumiutuneet viestintäyhteydet pahentavat tilanteen moninkertaiseksi.\nEikä tarvitse odottaa tulevaisuuden puhelimia. Heinäkuussa 2002 Microsoftin Webtv-laitteissa havaittiin haittaohjelma, joka soitti modeemilla 911-hätänumeroon aina, kun katsoja yritti avata verkkoyhteyttä. Samantyyppinen virus havaittiin jo huhtikuussa 2000, jolloin se kuormitti hätänumeroa soittamalla tavallisen pc:n modeemilla.\nKäytiinpä seuraava aseellinen konflikti missä tahansa, tietoverkolla on siinä oma roolinsa - ainakin propagandavälineenä.\n"Excpect the unexpectable" sanoi X-filesin Fox Mulder. Kun ensimmäinen todellinen verkkohyökkäys tapahtuu, se ei luultavasti noudata mitään edellä kuvailtuja malleja. Hyökkääjä käyttää tekniikkaa tai aukkoa, jota kukaan ei vielä ole tullut ajatelleeksi.\nHyökkääjän paras ase onkin juuri yllätyksen voimassa. Siksi on tärkeää, että verkkohyökkäyksen epätodennäköisyydestä huolimatta pohdimme jatkuvasti, miten sellainen voisi tapahtua.\nPystymme yleensä torjumaan tai ainakin varautumaan kaikkiin niihin uhkiin, jotka osaamme kuvitella.\nPahimmat uhkat ovat niitä, joita emme osaa vielä edes kuvitella.\nYhdysvallat paljon vartijana\nYhdysvaltoja pidetään verkkosodan todennäköisimpänä kohteena. Entä jos Yhdysvallat olisikin hyökkääjän roolissa? Maalla on tukeva ote monista painikkeista, joilla muun maailman käyttämää tietotekniikkaa voidaan häiritä.\nLaivat, lentokoneet, autot ja tavalliset retkeilijät suunnistavat nykyään satelliittien ohjauksessa. Global positioning system määrittää paikan jopa muutaman metrin tarkkuudella. Alunperin Yhdysvallat kehitti järjestelmän sotilaskäyttöön, sillä täsmäpommit ja risteilyohjukset löytävät sen varassa tarkasti maaliinsa.\nSiviilikäyttöön tarjottiin toista signaalia, jonka tarkkuutta oli tarkoituksella heikennetty. Toukokuussa 2000 Yhdysvallat yllättäen poisti häirinnän, jolloin siviililaitteidenkin tarkkuus parani kertaheitolla.\nGps:n käyttö on ilmaista, mutta jos Yhdysvallat jonain päivänä päättää katkaista signaalin tai heikentää sitä, eri maiden liikennejärjestelmät häiriintyisivät pahasti. Vähentääkseen riippuvuuttaan yhdysvaltalaisesta tekniikasta Euroopan Unioni päätti maaliskuussa 2002 rakentaa kolmella miljardilla eurolla oman, 30 satelliittiin perustuvan paikannusjärjestelmän. Sen pitäisi olla käytössä vuoteen 2008 mennessä.\nYhdysvaltojen, Britannian ja Australian yhteistyössä operoima teleliikenteen salakuuntelujärjestelmä Echelon on alan legenda. Sen olemassaolo kiistettiin pitkään, mutta tänään Echelon tunnetaan hyvin. Verkko kuuntelee lähes kaikkea data-, faksi- ja puhelinliikennettä. Valtavat tietokonejärjestelmät purkavat salattua liikennettä ja etsivät salakuunnelluista puhelinkeskusteluista ennalta määriteltyjä avainsanoja.\nEchelonin tarkoituksena on varmistaa Yhdysvaltojen kansallinen turvallisuus. Sen antamia salakuuntelutietoja on käytetty menestyksekkäästi muun muassa Afganistanin ja Irakin operaatioiden valmisteluissa.\nEpäselvää on, miten paljon Echelonin kuuntelusta kohdistuu eurooppalaisiin yrityksiin. On kuitenkin väitetty, että kylmän sodan päättymisen jälkeen Echelonin hörökorvia olisi suunnattu suurten amerikkalaisten yritysten kilpailijoiden suuntaan. On täysin mahdollista, että Echelon kuuntelee esimerkiksi Nokian ulkomaanliikennettä - ehkä jopa Suomen sisäisiäkin puheluita.\nInternetin vapautta ja kansainvälisyyttä korostava Yhdysvallat on pitänyt Internetin hallinnon tiukasti itsellään. Domain-nimistä ja ip-osoitteista vastaava ICANN (Internet corporation for assigned names and numbers) sijaitsee Yhdysvalloissa ja tärkeiden .com, .net ja .org-nimialueiden juuripalvelimet ovat siellä. Tarvittaessa maa voi rajoittaa nimipalveluita tai sulkea ne kokonaan, jolloin suuri osa Internetistä lakkaa käytännössä toimimasta.\nMikäs sen BBC:n verkkosivun ip-osoite taas olikaan...?\nMoni on ihmetellyt, miten paikalliset kilpailuviranomaiset näyttävät kohtelevan Microsoftia silkkihansikkain. Näyttävien ja pitkien oikeudenkäyntien lopputuloksena Microsoft on saanut tukun nuhteita, ja se on itse luvannut muuttaa toimintatapojaan.\nKäytännössä juuri mikään ei ole muuttunut. Voisiko olla niin, että markkinoita hallitseva Microsoft on Yhdysvaltojen turvallisuuden kannalta parempi vaihtoehto kuin avoin kilpailu tai varsinkin avoin lähdekoodi?\nVoisiko Microsoftin saama kohtelu olla palkkio yhteistyöstä viranomaisten kanssa? Voiko Windowsiin olla piilotettu toimintoja, joista käyttäjät eivät tiedä - ja jotka hätätapauksessa avaavat esimerkiksi puolustushallinnolle pääsyn eri puolille maailmaa?\nTässä suhteessa Windowsin automaattinen päivitystoiminto on erityisen epäilyttävä. Sehän antaa käytännössä Microsoftille mahdollisuuden lähettää mikroihin mitä tahansa ohjelmia.\nMiltä kuulostaisi vaikka Irakin pc-koneiden vakoilu tai niiden kaataminen juuri ennen maahan tehtävää hyökkäystä?\nSuomi hyökkäyksen kohteena\nTämä on kuvitteellinen kertomus siitä, mitä tapahtui kun Suomi joutui tietoverkkohyökkäyksen kohteeksi.\nJälkikäteen on helppo sanoa, että hyökkäys olisi ollut ennakoitavissa. Ficixin ylläpito ja viestintävirasto kiinnittivät huomiota poikkeukselliseen ulkomaanliikenteen määrään, joka liikkui Suomen ja Vieraan valtion välillä. Erikoisinta oli, että liikenne keskittyi yöaikaan ja suuntautui lukuisiin eri yrityksiin ja julkishallinnon yksiköihin yhtä aikaa.\nAsiaa ihmetelleet tietoliikenneinsinöörit eivät kuitenkaan raportoineet havainnosta eteenpäin. Ainahan siellä verkossa on jotain liikettä ollut. Ehkä kyse oli vain laittomasta musiikista, jota siirrettiin yöaikaan yritysten nopeiden linjojen kautta.\nMarraskuisena maanantaiaamuna tilanne räjähti käsiin. Eri yritysten palvelimiin oli onnistuttu ujuttamaan mato, joka levisi aluksi vain .fi-loppuisiin osoitteisiin. Samalla kellonlyömällä aktivoituessaan se alkoi pommittaa satunnaisia ip-osoitteita niin, että koko Suomen verkko tukkeutui ja Internet-liikenne pysähtyi.\nMato oli tehty pirullisen ovelasti. Se pystyi mutatoimaan niin, että tunnistus oli erittäin vaikeaa. Vaikka tekijä oli kohdistanut madon vain Suomea vastaan, se pääsi leviämään myös maan rajojen ulkopuolelle. Icannin hätäkokous teki historiallisen päätöksen: ensi kertaa 1980-luvun jälkeen Suomen Internet-yhteydet katkaistiin, kunnes tilanne olisi saatu hallintaan.\nTietoliikenteen pysähtyminen tuotti suuria vaikeuksia. Pankkipalvelut loppuivat ja sähköposti pysähtyi. Tiedottaminen siirtyi takaisin perinteisiin medioihin. Radio ja televisio seurasivat parhaan kykynsä mukaan tilanteen kehitystä, mutta tietoliikenneyhteyksien puuttuessa niidenkin toiminta kangerteli.\nSanomalehdistä vain osa pystyi ilmestymään, sillä aineistoja ei pystytty siirtämään toimituksista painotaloihin. Toimituksissa kaivettiin esiin vanhoja Zip-asemia ja nauhoja, joita lähetit ajoivat autoilla painoon.\nPahin oli kuitenkin vielä edessä\nKävi ilmi, että Vieras valtio oli soluttanut omia henkilöitään operaattorien ja viranomaisten it-henkilöstön joukkoon. Heidän asentamansa troijalaiset olivat kaapanneet ylläpitoon tarvittavat salasanat itselleen, samalla kun tietokantoja ja niiden vanhoja varmistuksia oli onnistuttu tuhoamaan.\nPankeilla ja operaattoreilla oli kaksi vaihtoehtoa: joko antaa hyökkääjän hallita järjestelmiä, tai sammuttaa ne. Päädyttiin jälkimmäiseen. Viikonloppuun mennessä puhelinverkot oli ajettu alas ja pankit sulkivat ovensa.\nKansallinen hätätila johti ruoka-avun järjestämiseen. Bensakuljetukset asemille onnistuttiin hoitamaan, mutta maksuvälineen puuttuessa poliisi kirjasi ylös tankatut autot, jottei liikenne ei olisi kokonaan pysähtynyt. Bensan jakelua kuitenkin säännösteltiin ankarasti.\nPoliisit ja sotilaat miehittivät sähkö- ja vesilaitokset. Olkiluodon ydinvoimalasta löydettiin merkkejä tunkeutumisyrityksistä, mutta ripeä toiminta esti vahingot. Voimala pysyi valtakunnanverkossa, vaikka sen teho aleni tilapäisesti. Koska suurin osa Suomen tietokoneista oli kiinni, sähkönkulutus oli muutenkin tavallista alemmalla tasolla.\nKaikeksi onneksi Suomen kansa pysyi sille ominaiseen tyyliin rauhallisena, eikä paniikkia syntynyt, vaikka paikallista ryöstelyä ja rähinöintiä esiintyi jonkin verran. Hätäisimmät mursivat kauppojen näyteikkunoita pelätessään ruuan loppuvan.\nLopulta tilanne saatiin hallintaan. Valtion tuella koteihin ja yrityksiin jaettiin romppu, jolla oli F-securen kehittämä madonpoisto-ohjelma. Levyke olisi riittänyt, mutta kaikki madon kohteeksi joutuneet eivät pystyneet lataamaan sitä koneeseen puuttuvan aseman vuoksi.\nSolutetut agentit saatiin pidätettyä. Tietojärjestelmien uudelleenasennus kesti yli viikon, eikä kaikkea tietoa saatu koskaan takaisin. Matkapuhelimet alkoivat toimia ensimmäisenä ja Internet-yhteydet palasivat kolmen päivän päästä. Kansainvälisten yhteyksien avautuminen joulukuun puolivälin tienoilla oli monelle suuri helpotus ja paras joululahja. Tuntui kuin ikkunat maailmalle olisivat jälleen avautuneet.\nOsa pankkien ja viranomaisten tiedoista oli ehditty tulostaa paperille, joita sitten syötettiin takaisin koneisiin koko seuraavan kevään ajan. Työn tekivät opiskelijat kansallistalkoina, sillä kevään tentit oli tätä varten peruttu. Moni kansalainen oli salaa tyytyväinen tapahtuneesta, sillä suuri määrä asuntoluottoja oli hävinnyt koneiden muistista lopullisesti.\nKun tilanne oli saatu hallintaan, Suomi katkaisi kaikki diplomaattiset suhteensa Vieraaseen valtioon. EU tuki päätöstä ja muut jäsenvaltiot tekivät samoin. Vieraan valtion edustajat vakuuttivat tietämättömyyttään tapahtuneesta ja kertoivat käynnistäneensä omat tutkimukset asiasta.\nNiiden mukaan hyökkäyksen takana oli jokin ennen tuntematon hakkeriryhmä. Vieraan valtion korruption vuoksi tuloksia ei pidetty kovin luotettavina.\nTodellinen hyökkääjä tai hyökkäyksen motiivi ei koskaan selvinnyt.\nVirus lamautti Irakin ilmavalvonnan?\nSanotaan, että historia toistaa itseään. Talvella 1992 maailman tiedotusvälineissä kiersi uutinen, jonka mukaan vuotta aiemmin tehdyssä hyökkäyksessä oli käytetty apuna tietokonevirusta. Tietoviikko kertoi 27.2.1992, miten Irakiin oli onnistuttu muutama viikko ennen vihamielisyyksien puhkeamista salakuljettamaan kirjoitin, jonka rom-piiriin oli luotu järjestelmät lamauttava virus.\nVerkkoon liitettynä kirjoitin lamautti tehokkaasti maan ilmapuolustusjärjestelmät heti hyökkäyksen alettua. Uutisen mukaan virustutkimus oli osa Yhdysvaltojen asearsenaalia, ja Pentagon oli palkannut ohjelmoijia, joiden erityistehtävänä oli kehitellä viruksia.\nKoskaan ei varmuudella selvinnyt, mistä uutinen kirjoittimeen piilotetusta viruksesta oli saanut alkunsa. Todennäköisin lähde oli Infoworld-lehdessä 1.4.1991 julkaistu kolumni, jossa John Gantz kertoi salaisesta projektista nimeltä AF/91. Siinä viruksen sisältänyt kirjoitin oli salakuljetettu maahan Jordanian kautta. Viruksen koodi oli vieläpä kirjoitettu palindromiksi niin, että ohjelma toimi sekä Motorolan että Intelin prosessoreissa, vaikka niissä on päinvastaiset tavujärjestykset.\nGantzin juttu oli tietenkin aprillipila, mutta joku otti sen todesta, ja uutinen levisi ympäri maailman. Eräiden arvelujen mukaan CIA oli todella onnistunut salakuljettamaan Irakiin kirjoittimia, joiden sisälle oli piilotettu radioteknisiä jäljityslaitteita. Edelleen joidenkin arvelujen mukaan tästä ei ollut mitään hyötyä, sillä kirjoittimet olivat varastossa, jonka Yhdysvallat pommitti maan tasalle ensimmäisten kohteiden joukossa.\nJos Yhdysvallat todella hyökkää Irakiin, kymmenen vuoden takaiset pilat saattavat tällä kertaa olla totta. Yhtä varmasti tälläkin kerralla leviää huhuja, jotka ovat vielä paljon villimpiä.


Nora & Alicia | BookCrossing.com\nby Cecilia Samartin | Literature & Fiction\nRegistered by Tyrnimarja of Helsinki, Uusimaa / Nyland Finland on 9/30/2011\nJournal Entry 1 by Tyrnimarja from Helsinki, Uusimaa / Nyland Finland on Friday, September 30, 2011\nHavanna, 1956. Varakkaan suvun teini-ikäiset serkukset Nora ja Alicia ovat parhaita ystäviä. He nauttivat täysin siemauksin helposta ja huolettomasta elämästä, kunnes paratiisin ylle lankeaa synkkä varjo: kommunistit aloittavat vallankumouksen ja maa ajautuu sisällissotaan. Sotilasdiktaattori Batistan hallinto kukistetaan ja Fidel Castro nousee valtaan. Yhä useammat perheet lähtevät maasta, ja lopulta myös Noran perhe muuttaa Yhdysvaltoihin. Alicia perheineen jää Kuubaan, mutta tytöt pitävät yhteyttä niin tiiviisti kuin Castron hallinnon sensuuri sallii.\nElämä kuljettaa tyttöjä eri suuntiin, mutta ystävyys ei katkea. Alician ja Noran tarinat ovat sangen erilaiset: Noran elämä Yhdysvalloissa on mutkatonta ja mukavaa, mutta Kuubassa kärsitään puutetta ja nälkää. Alicia menee naimisiin vallankumoukseen osallistuneen Tonyn kanssa, ja tämän jouduttua vankilaan Alician on turvauduttava äärimmäisiin keinoihin elättääkseen itsensä ja sokean tyttärensä. Sitten Alicia sairastuu vakavasti, ja Noran on tehtävä elämänsä vaikein valinta.\nNora & Alicia on taidokkaasti kirjoitettu tarina elämää suuremmasta ystävyydestä, joka kantaa yli vuosi-kymmenten ja välimatkojen. Ystävyydestä, joka auttaa jaksamaan elämän karikoissa, mutta jonka nimissä myös tehdään raskaita uhrauksia. Cecilia Samartin ei kuitenkaan kerro vain kahden tytön tarinaa, vaan hän on punonut vaikuttavan kudelman, joka kuvaa taitavasti myös ympäröivää yhteiskuntaa ja muuttuvia aikoja. Nora & Alicia lumoaa, koskettaa ja liikuttaa, mutta se myös herättää ajatuksia.\nTämä oli ihan ok, viihdettä toki, mutta hyvin ja sujuvasti kirjoitettua.\nEn tykännyt tästä kuitenkaan yhtä paljon kuin Samartinin Senor Peregrinosta.\nMielenkiintoisinta oli lukea millaista elämä oli Kuubassa Fidel Castron valtaantulon alkuaikoina. Ja koska kirjailijan oma perhe on sieltä lähtöisin, uskon tekstin olevan totuudenmukaista.\nKirjan henkilöt olivat sympaattisia ja heidän elämäänsä oli mielenkiintoista ja jännittävää seurata.\nKirja lähtee säteilemään:\n1. Minnamaria ( Tuusula )\n2. Oikku (Kuopio )\n3. Piiku ( Parainen)\n4. toukokuu (Espoo )\nJournal Entry 2 by Tyrnimarja at Tuusula, Uusimaa / Nyland Finland on Tuesday, February 14, 2012\nReleased 6 yrs ago (2/14/2012 UTC) at Tuusula, Uusimaa / Nyland Finland\nPostitan kirjan Minnamarialle. Mukavia lukuhetkiä Samartinin parissa!\nJournal Entry 3 by Minnamaria at Tuusula, Uusimaa / Nyland Finland on Thursday, February 16, 2012\nKirja saapui päivällä Tuusulaan :) Ja otin heti kirjan töihin mukaan, nyt ei haittaa jos yöllä tulee tylsää. Kiitos Tyrnimarja säteilytyksestä!\nJournal Entry 4 by Minnamaria at Tuusula, Uusimaa / Nyland Finland on Friday, March 02, 2012\nMinä pidin kirjasta! En tiedä miten oloani kuvailisin, mutta tämä oli mielestäni vaikuttava ja liikuttava, ja ennen kaikkea viihdyttävä. Lopussa oma jännitykseni purkautui pieninä kyyneleinä valuen pitkin poskia. Harvinaista herkkua! Kuubasta en paljoa tiennyt aikaisemmin, ja oli mielenkiintoista lukea heidän oloistaan ennen Castroa ja tämän aikana.\nJournal Entry 5 by Minnamaria at Tuusula, Uusimaa / Nyland Finland on Thursday, March 15, 2012\nReleased 6 yrs ago (3/16/2012 UTC) at Tuusula, Uusimaa / Nyland Finland\nKirja jatkaa matkaansa Oikulle :) Lukuiloa ja aurinkoista kevättä!\nJournal Entry 6 by Oikku at Kuopio, Pohjois-Savo / Norra Savolax Finland on Thursday, March 22, 2012\nKirja saapui tänään. Kiitos, Minnamaria!\nJournal Entry 7 by Oikku at Kuopio, Pohjois-Savo / Norra Savolax Finland on Thursday, April 12, 2012\nOlipa hyvä kirja! Mukava oli lukea sujuvaa, draamallista kerrontaa, jota juuri sopivasti elävöittivät Noran ja Alician kirjeet toisilleen. Historia ei koulussa todellakaan kuulunut lempiaineisiini, joten kovin kummoista käsitystä minulla ei tuon ajan Kuubasta ollut. Kirja innosti kyllä jopa vähän perehtymään siihenkin. Samartinin kirjoihin haluan myös tarttua uudestaan, ainakin tuo Senor Peregrino lienee jostain saatavissa.\nKiitos säteestä, Tyrnimarja! Kyselen Lunatumin osoitteen, koska seuraavaksi kirja matkaa listan mukaan hänelle.\nEdit 15.4. pieni mutka säteen matkaan eli seuraavana lukijana siis Piiku. Lukuiloa!\nJournal Entry 8 by Oikku at Kuopio, Pohjois-Savo / Norra Savolax Finland on Tuesday, April 17, 2012\nReleased 6 yrs ago (4/17/2012 UTC) at Kuopio, Pohjois-Savo / Norra Savolax Finland\nKirja lähti tänään postitse Piikulle!\nJournal Entry 9 by Piiku at Parainen, Varsinais-Suomi / Egentliga Finland Finland on Thursday, April 19, 2012\nJournal Entry 10 by Piiku at Parainen, Varsinais-Suomi / Egentliga Finland Finland on Thursday, May 03, 2012\nSe että kirja on viipynyt täällä minun mittakaavassani aika kauan ei suinkaan johdu siitä etten olisi tarinasta pitänyt. Päinvastoin, pidin siitä kovasti, se oli juuri sopivan todentuntuinen mutta kuitenkin viihteellinen. Kiitos Tyrnimarja ja muut kierrättäjät! Kyselen toukokuulta osoitteen ja laitan kirjan matkaan hetimiten.\nJournal Entry 11 by toukokuu at Espoo, Uusimaa / Nyland Finland on Wednesday, May 09, 2012\nKirja on perillä. Kiitos postituksesta! Tätä alan lukea varmaan ihan heti. Tai ekan luvun luin heti, kun kirjan paketistaan sain kaivettua.\nJournal Entry 12 by toukokuu at Espoo, Uusimaa / Nyland Finland on Wednesday, May 16, 2012\nLuin kirjan nopeammin kuin kuvittelin ja se on kyllä ihan kirjan ansiota. Osallistun kirjalla Amynitan Erilaiset kulttuurit -haasteeseen. Kuubaan minulla ei ollut mitään kosketusta aikaisemmin. Etelä-Amerikka on minulle yhtä ja samaa suurta mannerta ja kirjan kohta, jossa Noralle perheineen tarjotaan meksikolaista ruokaa koti-ikävää lievittämään oli osuva. Kuuban ehkä olisin sijoittanut eri lokeroon, mutta silti todella vähän tiedän tästä maailman kolkasta. Kirjassa mainittiin usein porsaanliha, jota paistettiin maassa hiilloksella, mustat pavut, riisi. Auringon lämpö, hiekkarannat, tanssiaiset olivat päähenkilölle tärkeitä muistoja ajasta ennen sotilashallintoa. Sokerijuurikaspelloista puhuttiin usein. Katolilaisuus oli vahvaa ennen Castroa ainakin kirjan päähenkilöiden elämässä ja kirjassa kuvattiin, miten kirkkoja häpäistiin kommunismin aikana. Noran perheen palvelija Beban juuret olivat Afrikassa ja hän edusti myös luonnonuskontoa ja hän otti yhteyttä kuolleisiin tai jotain vastaavaa erityisen kylvetyksen avulla, vaipui transsiin. Kirjassa oli surullinen vire, mutta se oli selviytymistarina. Tarina siirtolaisuudesta ja ikuisesta koti-ikävästä, paikkaan ja aikaan, jota ei enää ole jäljellä. Hienoa, että tuli luettua tämä kirja!\nJournal Entry 13 by toukokuu at Kokkola, Keski-Pohjanmaa / Mellersta Österbotten Finland on Tuesday, May 22, 2012\nReleased 6 yrs ago (5/22/2012 UTC) at Kokkola, Keski-Pohjanmaa / Mellersta Österbotten Finland\nYritän tästä selviytyä postittamaan tämän Chanialle. Hyvää lukumatkaa Kuubaan, Chania ja hyvää matkaa Kokkolaan kirjalle.\nJournal Entry 14 by Chania at Kokkola, Keski-Pohjanmaa / Mellersta Österbotten Finland on Wednesday, May 23, 2012\nKiitos, vaikuttaa ihanalta kirjalta!\nJournal Entry 15 by Chania at Kokkola, Keski-Pohjanmaa / Mellersta Österbotten Finland on Tuesday, January 22, 2013\nViehättävä tarina - ajoittain hiukan kevyesti käsitelty raskaaseen aiheeseen nähden, mutta toisaalta tarina pysyi näin hyvin koossa eikä levinnyt valtavaksi järkäleeksi. Pidin tästä, samaan aikaan viihdyttävä ja koskettava.\nJournal Entry 16 by erpax at Tampere, Pirkanmaa / Birkaland Finland on Friday, January 25, 2013\nTämän kirjan postitus ei ollutkaan mennyt ihan Helposti-kuorella... Miten nämä sieltä suunnasta tulevat toivekirjani ovatkin aina sellaisia "järkäleitä" kuten se mieleenpainunut Kirjavaras... Paljon kiitoksia taas, Chania!\nOlen vasta hiljattain tutustunut Samartinin suomennettuun tuotantoon: luin tämän vuoden puolella Kauniin sydämen ja nyt juuri lopetin lukutuolilta saamani Señor Peregrinon lukemisen. Molempien kirjojen kohdalla tarina imaisi minut ihan täysillä mukaansa, vaikka ne olivatkin turhan romanttisia omaan lukumakuuni. Olen kuullut, että tämä Samartinin kirja on todella hyvä. Innolla odotan tämänkin lukemista! Kiitos!\nJournal Entry 17 by erpax at Tampere, Pirkanmaa / Birkaland Finland on Sunday, February 10, 2013\nSamartinin tarinoihin voi uppoutua. Henkilöiden kohtalot koskettavat. Mutta jokainen lukemani Samartinin kirja on onnistunut ärsyttämään. Sädekehävaikutus ulottuu aina useampaankin henkilöön. Lucinda oikein hehkui kultaista valoa. Hyvä ihminen on usein myös ulkoisestikin äärimmäisen kaunis ja toisin päin. Ihmissuhteissa ja juonikuluissa on runsaasti naiiveja piirteitä ja ihan epäuskottavuuttakin. Jos mentäisiin maagisen realismin puolelle, silloin uskomattomat asiat eivät varmaankaan ärsyttäisi.\nTässä kirjassa moni asia kiehtoi. Ensinnäkin Kuuba ja kuubalaisuus, joista kirjailijalla on omakohtainen kokemus. Tyttöjen lapsuudentarinat ja aikuisiällekin jatkunut kirjeenvaihto olivat kiehtovaa ja koskettavaa luettavaa. Pidin kohdasta, jossa Jeremykin tajusi, että aina ei voi ymmärtää sellaista, mitä itse ei ole kokenut, tai varsinkaan muuttaa radikaalisti sen jotain kokeneen ihmisen asennoitumista. Kovista kokemuksista pakkaa jäämään epävarmuus perustaksi kaikelle uudelleenrakennetullekin. Kulttuurierot tulivat myös selvästi ja hauskoillakin tavoilla esille. Nora & Alicia olikin mielestäni paras tähän asti lukemistani Samartinin kirjoista.\nKiitokset kaikille kirjaa kierrättäneille! :)\nEDIT: päätin osallistua tällä Samartinin kirjalla Amynitan vuoden 2013 Erilaiset kulttuurit -lukuhaasteeseen. Tässä kuitenkin tuli sen verran Kuuba-tietoutta, vaikka edelliset osittain El Salvadoriin ja Meksikoon sijoittuvat Samartinin kirjat päätinkin hyllyttää tuon kulttuurihaasteen osalta.\nJournal Entry 18 by erpax at Wishlist RABCK, a fellow bookcrosser -- Controlled Releases on Wednesday, February 13, 2013\nReleased 5 yrs ago (2/12/2013 UTC) at Wishlist RABCK, a fellow bookcrosser -- Controlled Releases\nLukuiloa seuraavalle kirjaa toivoneelle! :)\nJournal Entry 19 by tuittupeppi at Lahti, Päijät-Häme / Päijänne-Tavastland Finland on Friday, February 15, 2013\nOi mikä yllätys, kiitos myös tästä. Tämä kirja tosin joutunee odottamaan vuoroaan tovin, kirjapino on loputon ja tämän edelle menee ainakin ne kirjat, jotka olen jo luvannut eteenpäin luettuani. *huokaus*


28 m² Sulkulantie 17, 40520 Jyväskylä Kerrostalo Yksiö vuokrattavana - Oikotie 15517915\nSulkulantie 17, Kuokkala, Jyväskylä1h+kt+rp\nTARJOUS! Kolme ensimmäistä kuukautta 490€!\nKuusikerroksisessa taloyhtiössä tarjolla laadukas ja kompakti yksiö. Asunnossa laminaattilattia ja seinät vaalealla maalipinnalla sekä ranskalainen parveke. Ikkunoissa ja parvekeovissa on sälekaihtimet. Keittiössä jääkaappi pakastelokerolla ja astianpesukone. Kylpyhuoneessa tilaa ja liitäntä pyykinpesukoneelle. Asunnon kuivissa tiloissa vesikiertoinen lattialämmitys ja kylpyhuoneessa sähköinen lattialämmitys.\nPihalla on parkkialue, josta voi vuokrata autopaikan lämpötolpalla 25€/kk\nLisätiedot vuokra.jyvaskyla@kiinteistotahkola.fi tai 020 748 0060/020 748 8368


Clinique BIY Blend It Yourself Pigment Drops | Kokemuksia | Ostolakossa--blogi\nKerroin ihan vähän aikaa sitten uudesta supermahtavalta kuulostavasta Clinique BIY Blend It Yourself -tuotteesta, jota odotin myyntiin kieli pitkällä ja silmät kiiluen. Onneksi tuossa varsin naurettavalta ehkä näyttävässä ilmeessä ei tarvinnut pysyä pitkään, sillä ilokseni tuote tuli meille töihin myyntiin viime viikolla ja sain sen heti itselleni blogikokeiluun.\nKätevien Clinique BIY Blend It Yourself -pigmenttipisaroiden ideana on muuttaa mikä tahansa kosteusvoide sävyttäväksi päivävoiteeksi, BB-voiteeksi tai meikkivoiteeksi. Runsaspigmenttisiä pisaroita sekoitetaan käden selkämyksellä kosteusvoiteeseen 1-3 pisaraa ja lopputuloksena on ihon sävyä tasoittava tuote itse valitulla koostumuksella ja pettävyysasteella.\nIhan aluksi yllätyin tajutessani, ettei tuotteen pakkaus tietenkään ollut tavallisen 30 ml meikkivoidetuubin kokoinen. Tuote sisältää 10 ml tavaraa, mikä on toisaalta tietysti ihan tarpeeksi, sillä tuotetta käytetään kerrallaan vain korkeintaan muutamia pisaroita. Pieni purkki olikin suorastaan ihastuttavan söpö!\nMistä yllätyin seuraavaksi oli tuotteen sävy. Minulla ja Cliniquella ei ole suurempaa meikkivoidehistoriaa (maailman parasta meikkipuuteria lukuunottamatta) ihan juuri siksi, että merkin markkinoillamme tarjoavat meikkivoidesävyt ovat lähes poikkeuksetta iholleni aivan liian tumia ja oudon sävyisiä.\nOlin elätellyt tämän tuotteen kohdalla toivoa siitä, että saatavilla olisi vihdoin vaalealle iholle sopiva sävy, mutta itkin katkerasti tajutessani, että vaalein valikoimaamme saama sävy oli 110, joka on itseasiassa merkin toiseksi vaalein vaihtoehto ja varsin tumman näköinen.\n(Suomalaisissa kivijalkamyymälöissä myydään käsittääkseni sävyä 105, mutta koska meidän Clinique-tuotteemme tulevat Ruotsista, ei kyseinen sävy puolestaan kuulu siellä valikoimaan.)\nHalusin kokeilla tuotetta nimenomaan Cliniquen voiteen kanssa, kuten se oli alun perin tarkoitettukin käytettäväksi ja minulta löytyikin kotoa pieni purkki merkin Moisture Surge -geelivoidetta, johon sekoitin kolme tippaa pigmenttipisaroita (sävyssä 110).\nMietin tässä vaiheessa, että en edes jaksa kuvata ihoani ennen tuotteen levitystä, sillä lopputuloksesta tulee niin naurettavan sävyinen, ettei sitä olisi edes järkeä esitellä blogissa.\nSe ihan kaikkein suurin yllätykseni tuli kuitenkin siinä vaiheessa, kun levitin sekoitusta kasvoille ja tajusin sen sulautuvan iholleni sävyttävän päivävoiteen tavoin. Oho, hämmentävää!\nLevitin tuotetta kasvoille, lisäsin sitä silmänalusille laimentamattomana peitetuotteen tapaan ja taputtelin päälle puuteria. Sipaisin poskille aurinkopuuteria, lisäsin poskipunaa ja huitaisin vielä hieman korostuspuuteria.\nEn minä nyt sanoisi, että tästä lopputuloksesta olisi tullut mitenkään erityisen väärän sävyinen:\nMeikkipohja niittäin todellakin yllätti sulautumalla kasvojeni iholle hyvin. Ihan täydellinen se ei näin talvella kalpealla ihollani ollut, mutta osoitti silti hyvin, että tummalta näyttävästä koostumuksestaan huolimatta näilläkin pigmenttipisaroilla saattoi saada yllättävänkin vaalean lopputuloksen.\nTykkäsin kovasti pigmenttipisaroiden ja Moisture Surge -geelivoiteen sekoituksesta, jonka lupailtiin tekevän ihosta kosteutettu ja täyteläisemmän tuntuinen sekä luonnollisen näköinen. Yhdessä ne levittyivät iholleni ihanan pehmeästi ja ihosta tuli tosiaan heleän, kosteutetun ja täyteläisemmän näköinen. Ilman vähän peittävämmän puuterin ja muiden meikkipohjatuotteiden lisäämistä lopputulos olisikin näyttänyt vieläkin luonnollisemmalta.\nErityisen kätevää oli myös tosiaan se, että samaa tuotetta saattoi (väärin)käyttää myös tehokkaasti peittävänä peiteaineena kun sitä ei sekoittanut mihinkään.\nAion vielä kokeilla näitä pisaroita muidenkin merkkien kosteusvoiteiden kanssa, mutta tämän voiteen kanssa voin sanoa pitäneeni tuotteesta kovasti.\nAinoa negatiivinen asia oli tietysti tuotteen tumma sävy, joten ihan kalpeimmille tyypeille en näitä pisaroita suosittele (käsittääkseni vaalein sävy 105 ei sekään ole ihan vaalea), mutta muille (tai ainakin meille oman elämämme kosmetiikkakemisteille) sanoisin tämän olevan juurikin niin näppärä ja loistava tuote kuin miltä se kuulostaakin.\nSujautin cocktailiin seuraavalla kerralla sekaan yhden pisaran aiemmin kehumiani The Body Shopin Shade Adjusting Drop -sävynsäätötippoja saadakseni lopputuloksesta hieman vaaleamman, mikä toimi hyvin. Nyt tässä sitten jo mietinkin, että mitä kaikkia tuotteita voinkaan sotkea yhteen sen täydellisen meikkipohjan luomiseksi!\nClinique BIY Blend It Yourself Pigment Drops -pigmenttipisarat löytyvät myynnistä täältä.*\nAikooko joku muu kokeilla Clinique BIY Blend It Yourself Pigment Drops -pigmenttipisaroita?\nAvainsanat: Clinique, kauneus, meikit, meikkivoide\nAivan mahtava tuote ja just katoin eilen, että tämä on tullut markkinoille. Sun suosittelema meikkipuuteri on mullakin käytössä kiireisinä aamuna\nTodella kätevä idea kyllä! Ja kiva kuulla, että tuo meikkipuuteri on päätynyt käyttöön. On aivan loistava tuote! 🙂\nTeethän Virve jatkopostauksen siitä kuinka tämä toimii muidenkin merkkien päivävoiteiden kanssa:)\nToimii varmasti hyvin abaut kaiken kanssa mihin vain keksii sekoittaa. 🙂


Hampurilaisia on helppo tehdä myös itse. Itsetehdyt ovat myös terveellisempiä (ja maukkaampia) kuin pikaruokaloiden versiot. Pihvit tein itse, sämpylät sentään ostin kaupasta. Tein pihvit miltei samalla reseptillä kuin lihapullat aiemmin.\n½-1 dl korppujauhoja\nSekoita yhteen kaikki ainekset. Lisää korppujauhoja niin, että taikinaa on helppo käsitellä. Muotoile taikinasta pihvejä. Itse tein neljä, mutta niistä tuli vähän turhan isoja.\nPaista pihvit pannulla. Varo polttamasta, menee jonkin aikaa että kypsyvät sisältäkin. Sämpylät kannattaa paahtaa ennen kokoamista, niin ne eivät pehmene.\nLähettänyt Unknown klo 2.5.13 Ei kommentteja:\nTästä tuli todella hyvää, eikä ollut hankala tehdä. Ohje on Ilona-lehdestä.\nVatkaa margariini ja munat vaahdoksi. Lisää munat yhä vatkaten.\nSekoita joukkoon appelsiini mehu ja rouhittu suklaa.\nPaista 175 asteessa 45 minuuttia. Lisää päälle sulatettua suklaata.\nLähettänyt Unknown klo 13.4.13 Ei kommentteja:\nTämän ohjeen nappasin Ruoka Pirkasta. Herkullisia ja myös helppoja muokata. Ensimmäinen kerta oli vielä ohjeen mukaan.\n2 prk Valio maustettuarahkaa (minulla oli vanilja)\n80 g suklaata (minulla 4 pätkis patukkaa)\nVatkaa huoneenlämpöinen voi ja sokeri vaahdoksi. Lisää mun yhä vatkaten.\nSekoita kuivat aineet keskenään ja lisää vuorotellen maidon kanssa taikinaan. Nostele taikinasta leivinpaperille ruokalusikan kokoisia nokareita, jätä hieman leviämisvaraa. Paista 175 asteessa noin 10-12 minuuttia. Annä jäähtyä ennen täytteen lisäämistä.\nSekoita rahkan joukkoon karkeasti rouhittu suklaa. Levitä täyte joka toiselle whoopielle ja paina loput kansiksi. Anna maustua jääkaapissa n. ½ tuntia ennen tarjoamista. Säilytä jääkaapissa.\nLähettänyt Unknown klo 27.3.13 Ei kommentteja:\nTämän teki kämppäkaverini, minä vain autoin hiukan liivatteiden kanssa. Hyvää tuli ja helppo tehdä kunhan jaksaa odottaa ensimmäisen kerroksen hyytymistä. Koristelu tosin vaatii vielä harjoittelua. Ohje on Kinuskikissan blogista.\nLaita irtopohjavuoan (halkaisija 24-26 cm) pohjalle leivinpaperi. Murskaa keksit muovipussissa kaulimen avulla. Sulata voi ja sekoita keksimurskan joukkoon. Painele vuoan pohjalle.\nPistä liivatelehdet likoamaan kylmään veteen. Vaahdota vaniljakastike ja sekoita joukkoon tuorejuusto ja appelsiinijugurtti. Pese appelsiinit huolellisesti ja raasta niiden kuori. Lisää kuoriraaste täytteeseen. Sulata valkosuklaa mikrossa miedolla lämmöllä ja sekoita täytteen joukkoon. Purista appelsiineista mehu. Kuumenna mehusta 1 dl kiehuvaksi ja sulata siihen liivatteet. Jäähdyttele hetki ja sekoita täytteeseen. Kaada täyte vuokaan ja anna hyytyä jääkaapissa 3-4 tuntia.\nAnna kiilteen liivatteiden liota kylmässä vedessä. (Voit käyttää kiilteen tekemisessä aiemmin puristetusta appelsiinimehusta ylijääneen mehun ja täydentää valmiilla tölkkimehulla.) Kuumenna mehusta ½ dl kiehuvaksi ja sulata liivatteet joukkoon. Yhdistä lopun mehun kanssa ja odota tarvittaessa hetki, jotta seos jäähtyy huoneenlämpöiseksi. Kaada sitten täytteen päälle. Anna hyytyä jääkaapissa n. 2 tuntia ennen kakun irrottamista vuoasta.\nLähettänyt Unknown klo 24.3.13 Ei kommentteja:\nLähettänyt Unknown klo 10.3.13 Ei kommentteja:\nJoskus kannattaa yhdistellä makuja, outojakin pareja. Pakkasesta löysin kanaa ja pekonia ja niiden seuraksi hankin juureksia. Laatikko on helppo tehdä, mutta se vie hiukan aikaa. Toisaalta siitä syö useamman kerran :) Ja muuten, joku ehti jo hakea osansa ennenkuin sain kuvan otettua.\n2 dl kermaa (itse käytin savujuustokermaa)\n250 g maustamatonta broileria\nmausteet(minulla oli kanaliemijauhetta ja yrttejä)\nKuori ja viipaloi juurekset. Paloittele pekonit. Ruskista kana. Sekoita juurekset, pekoni ja kana yhteen. Lisää joukkoon mausteet oman maun mukaan. Kaada uunivuokaan ja lisää päälle kerma. Paista uunissa n. 50 min. Itse paistoin 225 asteessa, jolloin osa päällimmäisistä juureksista mustui. Suosittelen siis kokeilemaan 200 astetta.\nLähettänyt Unknown klo 8.3.13 Ei kommentteja:\nNäihin kysyin hieman neuvoja mummulta, mutta muuten ohje on päästä heitetty. Siitä kun tein nämä on myös pari päivää aikaa, mutta enköhän silti muista ohjeen. Erittäin helppotekoisia taas. Olivat niin hyviä, etä koko taikina meni kahteen pekkaan kerralla :)\nSekoita kaikki ainekset yhteen tasaiseksi massaksi. Muotoile sopivan kokoisiksi pulliksi. Paista vähän voin kanssa pannulla. Eikä sitten muuta :)\nSeuraksi kannattaa keittää muutama peruna ja tehdä yksinkertainen kastike.\nLähettänyt Unknown klo 26.2.13 Ei kommentteja:\nTämä ohje on Hellapoliisin Suklaa- ja keksiherkkuja kirjasta. Maukas piiras ja suht helppotekoinen.\n2 pss (n. 2 dl) vaniljakastikejauhetta\n2 dl päärynäpurkin lientä tai päärynämehua\n1 iso (56 g) Daim-patukka\nPinnalle puolikas Daim-patukka rouhittuna\nVaahdota voi ja sokeri. Lisää muna yhä vatkaten. Sekoita joukkoon keskenään sekoitetut kuivat aineet. Painele taikina piirakkavuoan pohjalle ja reunoille. Esipaista 200 asteessa n. 10 minuuttia.\nLevitä pinnalle valutetut päärynät puolikkaina tai paloiteltuna.\nSekoita vaniljakastikkeen joukkoon päärynämehu, vaniljakastikejauhe ja rouhittu Daim-patukka. Kaada seos pohjan päälle ja jatka kypsentämistä 175-200 asteessa noin puoli tuntia.\nTuoreena piiraan täyte on valuvaa. Jos haluat, että piiras on kunnolla hyytynyt, tarjoa se jääkaappi kylmänä seuraavana päivänä.\nLähettänyt Unknown klo 17.2.13 Ei kommentteja:\nTämä ohje on Myllyn Parhaan Leivonnaisia nuorekkaaseen makuun -vihkosen perusmuffinssitaikinan ohjeesta muokattu. Kaapista löysin ylimääräisen pussin Marianne-rouhetta ja nämä sain aikaiseksi. Eivät säilyneet pöydällä kovin pitkään :)\n100 g juoksevaa margariinia (1 dl)\nLaita uuni läpenemään 200 asteeseen.\nSekoita kuivat aineet. Lisää joukkoon muut aineet hyvin sekoittaen.\nJaa taikina muffinivuokiin ja paista 200 asteessa uunin keskitasolla n. 15-20 minuuttia.\nLähettänyt Unknown klo 11.2.13 Ei kommentteja:\nTämä ohje on Kotivinkin Sosekeiton perusohjeesta muokattu. Erittäin helppo muokata omien mieltyyksien mukaan. Keittoon voi lisätä vaikka tomaatteja tai lanttua, eri tavoin maustamalla saa myös taas erilaisen keiton. Keittoon kannattaa tosin lisätä aina muutama jauhoinen peruna tuomaan pehmeyttä.\nTässä on kuvassa olevan keiton ohje. Tästä määrästä tulee n. 4 annosta.\nKuori ja paloittele kasvikset. Porkkanat pienemmiksi, sillä niillä kestää kauemmin kuin muilla. (jos lisäät vihanneksia (esim. tomaattia) jätä ne suuriksi paloiksi)\nKiehauta vesi, lisää liemijauhe ja kasvikset. Keitä kunnes kasvikset ovat pehmeitä. Soseuta sauvasekoittimella.\nMausta sosekeitto sitruunanmehulla, currylla, ja yrteillä. Kiehauta. Nosta kattila liedeltä ja lisää joukkoon kerma ja sinihomejuusto.\nKeiton päälle joukkoon voi tarjoilun yhteydessä lisätä paistettua pekonia tai krutonkeja.\nLähettänyt Unknown klo 10.2.13 Ei kommentteja:\nRunebergin torttujen ohjeita on varmaan yhtä monta kuin on leipojiakin. Tämä ohje on äidin reseptikirjan kätköistä.\n1½ dl mantelirouhetta (tai jauhetta)\nVatkaa voi ja sokeri vaahdoksi. Lisää munat yksitellen (yhä vatkaten).\nSekoita kuivat aineet keskenään ja lisää rasva-muna-massaan.\nJaa taikina paperisiin leivosvuokiin. Paista 200 oC 10-15 min.\nLisää hillo torttuihin heti otettuasi ne uunista ja sokerikuorrutus, kun tortut ovat jäähtyneet.\nLähettänyt Unknown klo 4.2.13 Ei kommentteja:\nTässä on helppo lihapiirakan ohje. Piiraasta tulee siis pellillinen. Tekemiseen tosin kannattaa varata aikaa. Ohje on äidin peruja.\nSekoita maitorahkaan pehmeä voi. Lisää vehnäjauho-leivinjauheseos. Sekoita nopeasti tasaiseksi.\nMuotoile taikina suorakaiteeksi ja kääri se kelmuun. Anna kovettua jääkaapissa ennen kaulintaa pari tuntia.\n2 d puuroriisiä\nKaada riisit kiehuvaan veteen ja keitä n. 5 min. Lisää maito. Hauduta kunnes neste on imeytynyt ja jäähdytä.\nRuskista jauheliha ja hienonnetut sipulit. Paloittele munat pieniksi. Yhdistä täytteen ainekset ja mausta mieleiseksesi.\nKauli taikina kahdeksi uunipellin kokoiseksi levyksi. Siirrä toinen levy pellille ja levitä sille jäähtynyt täyte. Nosta toinen taikinalevy täytteen päälle. Taita päällimmäisen levyn reunat piirakan alle.\nVoitele munalla ja pistele haarukalla. Paista 200 oC 30-40 min.\nKananmunat voi myös viipaloida ja asetella täytteen ja päällimmäisen taikinalevyn väliin.\nOpettelin leipomaan reilu vuosi sitten, kun muutin omilleni ja tämä kakku on ensimmäinen, jonka silloin tein. Sitä on erittäin hankala mokata. Kakku kannattaa tehdä joko irtopohjavuokaan tai leivinpaperilla vuorattuun piirakkavuokaan. Ohje on joskus Anna-lehdestä napattu.\n1 dl ruohittua suklaata\n1 ½ dl voisulaa (n. 150 g)\nSekoita sokerit, jauhot, kaakaojauhot ja suklaa.\nLisää joukkoon voisula ja kananmunat.\nKaada syntynyt massa vuokaan ja paista 200 asteessa 20 minuuttia. Kakku saa jäädä sisältä "raa'aksi" ja mutakakkumaiseksi. Suosittelen munakellon käyttöä, sillä helpoin tapa pilata tämä kakku on paistaa sitä liian kauan.\nLähettänyt Unknown klo 19.1.13 Ei kommentteja:\nSain taas tauon jälkeen jotain leivotuksi ja kuva on mainio esimerkki siitä, ettei leipoessa kaikki suju aina niinkuin Strömsössä. Ulkomuoto ei ehkä ole tässä tapauksessa huokuttelevin mahdollinen, mutta lopputulos on sitäkin herkullisempi. Ohje on Leivotaan-lehdestä viime vuodelta.\n1 dl sulatettua voita (n.100 g)\nVatkaa munat ja raakasokeri vaahdoksi.\nSekoita kuivat aineet keskenään ja lisää käännellen munasokerivaahtoon.\nSekoita taikinaan omenaraaste. (Itse lisäsin tässä kohtaa vielä hieman rouhittua valkosuklaata, joka toi oman lisänsä)\nJaa taikina muffinssivuokiin. (muffinipellin käyttö suositeltavaa, minulla ei sellaista ollut)\nLähettänyt Unknown klo 13.1.13 1 kommentti:


TOSIMUMMO: Voiko kankaaseen rakastua?\nVoiko kankaaseen rakastua?\nKenellä minkäkinlaisia pakkoja, mutta minun oli ihan pakko tilata näitä Ikasyriltä:\nEn tiedä onko tuota keltaista konekangasta ollut siellä jo pitempään, tai tuota tähtikangasta, vai enkö ennen ole rekisteröinyt noita, mutta kylläpä ne ovatkin ihania!!! Sekä tähti- että konevaatteita tulee sitten varmaan myös myyntiin, koska kangasta tulee taas yli oman tarpeen.\nLähettänyt Tiina klo 12:38\nPirta 30. huhtikuuta 2010 klo 18.58\nKivoja lakkeja,söpö on lapsukainenkin.\nNoniin 30. huhtikuuta 2010 klo 20.06\nHuomasin, että olit Annikan blogissa laittanut minulle vinkin koskien kaula-aukkoa. Kiitos siitä :)\nEn ole silittänyt ja täytyykin kokeilla tuota! Parhaillaan 2 paitaa melkein valmiina, joihin en vielä uskaltanut alkaa tekemään loppusilausta.\nNoita kankaita itsekin katselin (ovat tulleet ihan vasta) ja tilausta täytyy varmaan laittaa menemään ;)


Lilyn tämän viikon puhutuimmat jutut | Lily.fi\nLilyn tämän viikon puhutuimmat jutut Ladataan...\nAjattelin tänään\tToimitus\tLilyn toimitus\t20.1.2012 15:17\tLadataan...\n5 1. Pitääkö lihavan pukeutua säkkiin?\nHelvetissä ei, julistaa Fat and fabulous -palsta, joka aloitti tällä viikolla näyttävästi Lilyssä pehmoisten plus- eli puss-kokoisten naisten asialla.\n2. Manuaali kaveripanojen maailmaan\nJemina on saanut panopuheillaan paljon kavereita ja neuvoo tällä viikolla, miten ystävän kanssa aloitetaan terve ja toimiva seksisuhde.\n3. Vuokrakoti vai ihan oma asunto?\nLikaisen parketin tontilla ruodittiin asunnon ostamisen riemua ja raskautta ja pohdittiin, minkä ikäisenä ensiasunto pitäisi ostaa.\n4. Muotibloggaajan pahin aika vuodesta\nOnko lempiblogisi postaustahti ja hyvä meininki hiipunut? Talvi on masentavaa aikaa, myös bloggaamisen kannalta. Tomi hukkasi inspiraation pimeyden keskelle, mutta palasi kirkkain värein. Tervetuloa tauolta takaisin Blodtrost! Odotetun paluun teki myös Häkkilintu.\nMikä on ensimmäinen sana: kulttuuri, terveys, sisustus, koti, suhteet? *